qundao/data-zh-poetry huggingface dataset:
立夏前一日
作者：俞侃
朝代：清
体裁：七言绝句

堂堂春色去无踪，但见园林渐落红。叫煞杜鹃飞尽絮，明朝未必是东风。
送友人之楚
作者：俞侃
朝代：清
体裁：七言律诗

残雪梅花落满庭，送君移棹访湘灵。有时芳草渡头绿，无数好山江上青。阳羡飞觞今醉月，武昌佩剑昔侵星。平生漫说无同调，好向三闾吊独醒。
挽彭玉麟联
作者：俞俊明
朝代：清
体裁：联

秉衡湘灵秀，崛起元戎，靖江淮、肃闽粤，筹兵筹防筹饷，尽瘁鞠躬，盼他年史册纪勋，长垂相业；随剑舄陶成，伤追往事，授师旅、擢提封，教战教忠教官，衔恩镂骨，痛去夏武林亲节，永诀慈晖。
七夕
作者：俞允若
朝代：清

鹊桥风冷角声寒，斜月朦胧怯夜阑。诉尽离愁添别绪，年年此夕不成欢。
七月初五，夜梦一老人，携登亭台，饮予以酒，命咏二绝。时酒气在喉，残镫映窗，披衣记此
作者：俞允若
朝代：清

看月水在天，看水月在地。水月两相辉，游者得天趣。君爱尊中酒，我爱几上诗。黄酒与白云，悠悠无尽时。
七月初五，夜梦一老人，携登亭台，饮予以酒，命咏二绝。时酒气在喉，残镫映窗，披衣记此·其一
作者：俞允若
朝代：清

看月水在天，看水月在地。水月两相辉，游者得天趣。
七月初五，夜梦一老人，携登亭台，饮予以酒，命咏二绝。时酒气在喉，残镫映窗，披衣记此·其二
作者：俞允若
朝代：清

君爱尊中酒，我爱几上诗。黄酒与白云，悠悠无尽时。
古渡
作者：俞允若
朝代：清

古渡沙虚岸夜崩，隔溪冷月挂枯藤。归来雨急汀洲暗，认得山妻照蟹镫。
思家
作者：俞允若
朝代：清

眼前烽火满乡关，镇日思家鬓渐斑。昨夜二更明月里，断鸿衔梦上君山。
登黄山
作者：俞允若
朝代：清

漂泊身同不系舟，大江南北任沈浮。故园乍到翻如客，旧友重逢祇诉愁。剩水残山新阅历，野田荒圃小勾留。眼前何计苏民困，话到沧桑泪欲流。
吴宫曲
作者：俞兆晟
朝代：清

馆娃春深昼寂寂，美人列坐弹瑶瑟。自裁白纻六铢衣，回雪流风侍君侧。清歌珠串袅入云，梁尘不动花缤纷。繁弦急管停复作，当筵催进泥金裙。军声殷殷来槜李，犀甲晶莹照秋水。破楚门东铁骑围，君王夜醉扶不起。《白纻歌》残事已非，洞庭渔唱雨霏霏。至今城上乌啼急，犹听吴娘夜捣衣。
怀徐元叹
作者：俞南史
朝代：清

树暗川原渌，闲堂画已阴。我愁一水阔，君又万山深。远树芳兰渚，空思薜荔吟。名高身不出，花下且弹琴。
游元墓因礼三峰禅师塔院
作者：俞南史
朝代：清

暮春招我友，轻帆远相属。溪尽未即登，舍舟遂遵陆。憩荫稍迟留，一览契遐瞩。钟声杳霭间，流映春山绿。径僻步纡回，空香沾草木。绀宇插松颠，花宫掩深曲。入门器钵严，瞻礼威仪肃。高下随所构，长廊递相续。水色湛虚明，幽林隐清馥。惜哉创者难，遗影空堂宿。静念有余思，踌蹰下山麓。
过顾茂伦村居
作者：俞南史
朝代：清

境以居人重，情因遇故深。酌泉偏爱淡，看竹共分阴。草木山中历，桑麻世外心。闲吟忘永夜，明月照披襟。
夏日过灵隐寺
作者：俞卿
朝代：清

寺古连山静，林深贮月凉。泠泉涵太液，飞石缀洪荒。鸟语菩提树，云盘众妙香。灵修无障碍，胜地自羲皇。
挽左宗棠联
作者：俞厚安
朝代：清
体裁：联

三十年戎马驰驱，两依大将坛前，闽海玉关随上相；数万里秋风凄冷，共向烟波江畔，寸香杯酒哭元臣。
一斛珠·同沈去矜夫子、恽正叔、诸虎男、洪昉思湖上小集
作者：俞士彪
朝代：清

湖楼笑倚。六桥千古惟烟水。相将共惜登临意。衰柳斜阳，趱出伤秋泪。佳会人生知有几。湖山况复都如此。西风吹绽黄花蕊。愁欲来时，好趁垆头醉。
万年欢
作者：俞士彪
朝代：清

庭鹤惊寒，又一声清唳，残醉都醒。隐隐馀膏，犹照半床愁病。城上漏声耿耿。也不管、个人难听。巴巴望、好梦重来，枕儿欹着相等。翠娥孤另知应是，星眸未拭，珠泪先凝。风雨重帘，难道玉弓不冷。追忆翠帏狂兴。恁犹是、欢情未称。鸳衾暖、挨着同眠，画楼红日高映。
丑奴儿
作者：俞士彪
朝代：清

一声叫过潇湘雁，好梦悠悠。好梦悠悠。人似梧桐不耐秋。西风凛凛初长夜，何地无愁。何地无愁。月白霜寒莫倚楼。
东风齐著力
作者：俞士彪
朝代：清

烛焰摇帘，霜威侵被，旅馆凄清。城高风紧，钟鼓不分明。无那起行残月，生怕见、孤影伶仃。沉凝久，冷无人热，病有谁疼。还记旧逢迎。当此际、翠楼携手同登。脂销粉褪，灯暗越娉婷。消受玉柔香煖，难禁处、微啭春莺。如今也，天南地北，梦也难成。
东风齐著力·秋杪谒周公庙
作者：俞士彪
朝代：清

市酒难醺，客衣长薄，天气初寒。閒寻鲁甸，城郭已荒残。满眼离离禾黍，听不尽、暮鸟秋蝉。荒原外，灵光古殿，历几千年。木主几沦湮。问公孙、赤舄治绩谁传。萧条钟鼓，松桧袅寒烟。费尽当年制作，谁堪睹、囗囗衣冠。伤情也，临风勒马，泪溅雕鞍。
临江仙·舟次无锡忆沈遹声
作者：俞士彪
朝代：清

城外钟声听不尽，船头又指龙山。解衣沽酒醉时眠。故乡何处觅，或在枕儿边。却念文园多病后，曾经此地留连。西风流水送华年。后先同作客，游览独凄然。
丹凤吟
作者：俞士彪
朝代：清

最是伤春无赖，绣枕香残，素琴弦冷。莺顽燕惷，怀里尺书难倩。生憎游冶，行踪浑似，原上飞蓬，浪中浮梗。渐觉繁花绣地，绿柳藏鸦，辜负多少芳景。纵使妆成谁看，不如休去临晓镜。为问疏狂意，怎幽期误了，全不思省。云山烟树，镇日小楼空凭。雨雨风风，春去也、剩一床愁病。归来不信，有翠裙作证。
二郎神·冬夜
作者：俞士彪
朝代：清

数声银箭，又历过、云山千里。叹好梦难凭，幽欢无据，赢得一番憔悴。起向纱窗恹恹坐，独自个、没些閒事。便熏暖衾窝，依然再睡，也无滋味。犹记。年时欢聚，倚娇佯醉。把翠钿轻卸，玉梅笑撚，问道閤门关未。惆怅别来，年华如瞬，又是淹淹残岁。无限恨，空有灯前剩酒，枕边清泪。
二郎神·辛亥秋妓馆感赋
作者：俞士彪
朝代：清

西风飒飒，叹楚客、顿添悲思。看丛桂都开，紫蒪渐老，促我故国归计。冶叶倡条都相识，似成了、天涯浪子。又谁晓疏狂，羁怀无限，暗中牵系。何事萍根蓬梗，经年流滞。怕白发相催，青云难必，徒向风尘憔悴。宝剑韬光，神驹伏枥，今古大都如此。唤尊前姝丽，且须劝我，笑歌沉醉。
传言玉女
作者：俞士彪
朝代：清

时近黄昏，恰好几分春醉。玉阶苔滑，喜鹦哥正睡。花树掩映，行到但闻香气。红灯隐隐，门儿虚闭。翠袖低牵，乍回身、却又避。绣帏春暖，尚细熏鸳被。冠儿卸完，又早月儿上矣。怪他只管，慢腾腾地。
兰陵王·秋感
作者：俞士彪
朝代：清

纸窗黑。草际寒螀唧唧。东城路、淡月暝烟，丛木黄芦弄秋色。閒情自脉脉。怕听一声邻笛。长吟罢、散步小桥，远水遥天互凝碧。三年倦游客。但舟舣江亭，马系山驿。征衫怕杀西风急。拚万种离恨，五更幽梦，空囊短剑返故国。早年少头白。萧瑟。暗悲戚。睹旧菊新松，犹自相识。病中岁月成虚掷。怅曲巷蓬户，依然岑寂。牢愁无限，问此际，怎忘得。
减字木兰花
作者：俞士彪
朝代：清

含颦送酒。欲别无言空执手。回顾松亭。不见王孙草自青。如今归去。野店黄昏风弄雨。纵隔千山。难隔离人梦往还。
减字木兰花·夜渡绕塘江
作者：俞士彪
朝代：清

暮潮初退。沙嘴人家灯影细。柔橹声声。不许行人梦得成。萧然在望。醉眼推篷山色爽。水底鱼龙。夜拥囗珠出海东。
十二时·遂昌道中
作者：俞士彪
朝代：清

怅迢迢、千山万壑，竹杖芒鞋轻度。满面上、蛮烟瘴雨。不觉沉沉天暮。村店茅檐，朦胧淡月，照梦儿归去。又却被、无赖村鸡，未晓唤回，依旧草床孤旅。天渐明、朝炊才罢，又走羊肠歧路。行李半肩，萧条书剑，尽染枝头露。过岭来倦矣，危亭且自少住。怪竹筐、携来焦饭，簌簌万千沙土。手掬寒泉，坐餐林下，不辨甘和苦。劝行人且饱，前途未知谁主。
十二时·遂昌道中
作者：俞士彪
朝代：清

怅迢迢、千山万壑，竹杖芒鞋轻度。满面上、蛮烟瘴雨。不觉沉沉天暮。村店茅檐，朦胧淡月，照梦儿归去。又却被、无赖村鸡，未晓唤回，依旧草床孤旅。怪竹筐、携来焦饭，簌簌万千沙土。手掬寒泉，坐餐林下，不辨甘和苦。劝行人且饱，前途未知谁主。
十六字令
作者：俞士彪
朝代：清

春夜暖，漏阁未传签。花阴下，和月捲珠帘。
千秋岁
作者：俞士彪
朝代：清

虚楼深闭。阑角飞花坠。鸳甃上，苔纹细。尘昏青玉镜，蠹损银钩字。人去后，转头春色都无几。帐捲蛛丝系。香冷炉灰死。沉想处，增憔悴。泪多衾易润，胶涩弦难理。夜静也，雨来风紧纱窗碎。
南乡子
作者：俞士彪
朝代：清

满座正欢呶。坐久筵前月色高。此夜对花休错过，明朝。万紫千红逐水飘。莫惜典金貂。百徘徵歌兴自豪。锦瑟傍边拚尽醉，酕醄。笑倩柔荑解佩刀。惆怅久离群。无限相思隔水云。我已天涯流落也，愁君。亦作东西南北人。满眼是征尘。年少才华已半沦。镜里鬓丝髀里肉，消魂。两地青衫几泪痕。
南乡子 其二 旅次怀张砥中
作者：俞士彪
朝代：清

惆怅久离群。无限相思隔水云。我已天涯流落也，愁君。亦作东西南北人。满眼是征尘。年少才华已半沦。镜里鬓丝髀里肉，消魂。两地青衫几泪痕。
南乡子·其一
作者：俞士彪
朝代：清

满座正欢呶。坐久筵前月色高。此夜对花休错过，明朝。万紫千红逐水飘。莫惜典金貂。百徘徵歌兴自豪。锦瑟傍边拚尽醉，酕醄。笑倩柔荑解佩刀。
南柯子
作者：俞士彪
朝代：清

髻挽桃儿小，裙拖带子长。阑干斜倚背残阳。风里花枝零乱，不成妆。假意调鹦鹉，閒情品凤凰。避郎端的又兜郎。便道有时嗔怪，也难忘。
南浦·忆内
作者：俞士彪
朝代：清

碧云迢递，想楼前、杨柳已成阴。应是凝妆愁望，幽思不能禁。只道暂时分手，又谁知、流滞到而今。看青梅已老，榆钱都落，春色杳难寻。但愿牛衣对泣，向天涯、不愿绕身金。况是穷途寥落，暗里鬓霜侵。瘦马残阳芳草岸，孤灯寒雨翠罗衾。恨层山阻隔，离怀无计托瑶琴。
卜算子
作者：俞士彪
朝代：清

小袖依高楼，半露梅红色。才掩纱窗却又开，此意无人识。深锁玉阑干，再见无由得。惟有雕梁紫燕儿，泥语妆台侧。近水碧窗明，隔柳珠帘细。残月看看又过西，有个人儿倚。燕子已空来，红粉曾轻坠。藏得离愁有万千，天末浮云起。帘外晓风寒，恼杀郎催起。昨夜眠时已四更，略再教侬睡。绣带不曾拴，且挽乌云髻。记得曾簪玳瑁钗，怎在衾儿里。
卜算子 其三 冬晓
作者：俞士彪
朝代：清

帘外晓风寒，恼杀郎催起。昨夜眠时已四更，略再教侬睡。绣带不曾拴，且挽乌云髻。记得曾簪玳瑁钗，怎在衾儿里。
卜算子 其二 楼
作者：俞士彪
朝代：清

近水碧窗明，隔柳珠帘细。残月看看又过西，有个人儿倚。燕子已空来，红粉曾轻坠。藏得离愁有万千，天末浮云起。
卜算子·其一
作者：俞士彪
朝代：清

小袖依高楼，半露梅红色。才掩纱窗却又开，此意无人识。深锁玉阑干，再见无由得。惟有雕梁紫燕儿，泥语妆台侧。
卜算子·夏日访王丹麓兼读峡流词
作者：俞士彪
朝代：清

乱云堆火，疏树弄阴，郊外芰荷都放。热客劳劳，正喜翠亭幽爽。引凉飔、细把奇文赏。看几上、蛮笺乍展，兰芬早入书幌。况复襟期旷。道家近馀杭，易沽花酿。醉语酡颜，泥着雪儿同唱。一丝丝、画栋纤尘飏。更说甚、层城欲掩，任银蟾飞上。
双双燕
作者：俞士彪
朝代：清

又黄昏了，怕败叶惊窗，饥虫闹砌。客馆无人，早把重门深闭。听着谯楼画角，已先自、安排憔悴。枕前多少乡魂，遥隔吴江秋水。坐久寒侵双臂。但斜背孤灯，自熏罗被。晓风残月，恋着愁人行旅。笑我满怀归思。全不为、莼羹鲈脍。肠断此际情悰，纵有征鸿难寄。渐春到了，叹屡负佳期，经年久客。拟将梅蕊，寄与故园消息。踏雪相寻南陌，浑不见、枝头春色。想应笑我羁愁，故故收香藏白。犹忆。小楼欢适。正斜亸香肩，玉纤轻摘。而今憔悴，花也共人岑寂。淡月暗笼窗槅，但梦想、年时妆额。空恨驿使难逢，强奏一声羌笛。
双双燕 其二 客兖州寻梅花不遇
作者：俞士彪
朝代：清

渐春到了，叹屡负佳期，经年久客。拟将梅蕊，寄与故园消息。踏雪相寻南陌，浑不见、枝头春色。想应笑我羁愁，故故收香藏白。犹忆。小楼欢适。正斜亸香肩，玉纤轻摘。而今憔悴，花也共人岑寂。淡月暗笼窗槅，但梦想、年时妆额。空恨驿使难逢，强奏一声羌笛。
双双燕·其一
作者：俞士彪
朝代：清

又黄昏了，怕败叶惊窗，饥虫闹砌。客馆无人，早把重门深闭。听着谯楼画角，已先自、安排憔悴。枕前多少乡魂，遥隔吴江秋水。坐久寒侵双臂。但斜背孤灯，自熏罗被。晓风残月，恋着愁人行旅。笑我满怀归思。全不为、莼羹鲈脍。肠断此际情悰，纵有征鸿难寄。
喜迁莺
作者：俞士彪
朝代：清

碧阑干外，见无数杨花，随风飞雪。亭倚松岚，泉凝月户，此地曾经离别。银烛照人孤寝，紫穗也羞双结。永夜冷，翠衾香断，桃笙怕贴。心切。待尽把离情寄与，几度还羞说。雪藕欹云，朱樱唾玉，记是合欢时节。冷落关山人去，梦也把侬抛撇。伤心处，又纱窗放晓，一声鶗鴂。
夏初临·初夏客庆元县
作者：俞士彪
朝代：清

树静无风，山昏欲雨，溪桥流水潺潺。欲买春光，空阶但有榆钱。行人何事留连。听枝头、多少啼鹃。客窗昼永，纹枰懒敲，湘簟初眠。年时此际，匹马东游，骄阳曝背，沙土迷天。归来未久，而今更滞松源。几许流年。怎都来、客里愁边。又惊看。红榴半开，霁月初弦。
多丽·西湖春暮
作者：俞士彪
朝代：清

怪东风，吹得韶华无几。祇留他、残红一朵，美人头上摇曳。叹西湖、风光非昔，向登临谁会深意。前度桃门，旧时燕巷，重来瞻眺，暮云叠翠。六桥外、斜阳芳草，是我断肠地。游人散，青帘无恙，且自沉醉。又何况、繁华如梦，眼前多少憔悴。淡烟中、孤城半掩，万骑骄骢饮春水。内院新声，后庭遗曲，祇今犹自在人耳。算惟有、两峰千古，曾也见兴废。黄昏后，月上女墙，谁忍凝睇。
大酺
作者：俞士彪
朝代：清

恨杏花飞，杨花乱，迷了天涯归路。小楼空极目，见春江潮落，烟生古渡。新涨授蓝，寒沙漾白，日暮锦帆何处。看看黄昏后，盼玉蟾不上，独扃朱户。但酒困扶头。诗成拄颊，恁般情绪挼。关河虽间阻。问怎便、忘了别时语。更不愧、树知连理，鸟解相思，忍凭他、芳辰暗度。燕足书难托，纵蹙损、镜奁眉妩。也空自、伤迟暮。痴情无奈，欲向梦中留住。那堪又闻夜雨。
如梦令
作者：俞士彪
朝代：清

羞杀影儿成两。灯下暗垂罗帐。只为负情人，咒得双星不亮。楼上。楼上。夜夜含愁凝望。孤枕销残薄酒。黯黯一灯相守。檐竹撼西风，门外不知晴否。消瘦。消瘦。醒到五更时候。
如梦令·其一
作者：俞士彪
朝代：清

羞杀影儿成两。灯下暗垂罗帐。只为负情人，咒得双星不亮。楼上。楼上。夜夜含愁凝望。
如梦令·其二
作者：俞士彪
朝代：清

孤枕销残薄酒。黯黯一灯相守。檐竹撼西风，门外不知晴否。消瘦。消瘦。醒到五更时候。
安公子·客兖州过鲁相故署，追哭先大父忠悯公
作者：俞士彪
朝代：清

倦客羁游日。荒城鲁殿浑非昔。不远御桥，西畔去，是老臣遣宅。见无限、残阳衰草凝秋色。有乱馀、野老犹能识。道颓垣废井，多是旧时遗迹。我祖多奇绩。十年佐理声名溢。日堕星沉，天地暗，指微躯何惜。想当日、孤臣壮志坚如石。到而今、遗血犹凝碧。向霜晨月夜，时有忠魂出没。
宝鼎现·秋怀
作者：俞士彪
朝代：清
体裁：词

东园极目，暮霭秋色，望中缥缈。江城下、寒涛寂寞，一抹吴峰青未了。睹败柳、挂残阳欲落，沙岸倒垂红蓼。渐野寺、疏钟时动，惊起隔林栖鸟。何事今岁秋偏早。向登临、无限愁抱。还追忆、他乡行乐，炬烛双燃花底照。敞绮席、拥红妆调笑，翻怪笙歌烦恼。残月堕、霞觞更举，客里光阴偏好。惆怅归来，空赢得、青衫破帽。对长宵魂断，渐渐哀笳唤晓。帘外露冷、残星小。愁听寒螀叫。待新雁、寄与同游，不是旧时年少。
少年游·上元前二夕，同徐野君方渭仁毛会侯先生邵于王洪昉思集陆荩思茂承堂分韵得春字
作者：俞士彪
朝代：清

华灯焰煖，红云影绕，蟾魄荡梅痕。相对忘年，未知谁主，不道夜将分。笑歌自可称行乐，何必踏香尘。且共留连，莫教归去，花扑瓮头春。
庆清朝慢·壬子腊八同毛大可陆荩思先生沈御泠陆云士章天节柳靖公吴瑹符诸子宴集
作者：俞士彪
朝代：清
体裁：词

红酒催诗，绿波泛斝，千秋空想芳踪。谁知今朝欢宴，我辈重逢。薄暮门前雪霁，小梅枝上月朦胧。瑶席敞，氍毹座软，橙橘香浓。
人世上，嘉会少，百年里多半，纷冗匆匆。且须相忘少壮，共话情悰。座上不衣自暖，阳春先到画堂中。明朝看，当筵新咏，还是谁工。
庆清朝慢·壬子腊八同毛大可陆荩思先生沈御泠陆云士章天节柳靖公吴瑹符诸子宴集
作者：俞士彪
朝代：清

红酒催诗，绿波泛斝，千秋空想芳踪。谁知今朝欢宴，我辈重逢。薄暮门前雪霁，小梅枝上月朦胧。瑶席敞，氍毹座软，橙橘香浓。人世上，嘉会少，百年里多半，纷冗匆匆。且须相忘少壮，共话情悰。座上不衣自煖，阳春先到画堂中。明朝看，当筵新咏，还是谁工。
应天长·疁城客夜
作者：俞士彪
朝代：清

疁城秋更苦，正枫染微霜，柳欹碧水。海国天寒，底事浪游到此。少年悲作客，叹今日、更增憔悴。魂断处、冷雨疏钟，凄凉萧寺。离恨怕提起。笑依刘王粲，登楼何意。几盏村醪，不是中山沉醉。漏声无赖甚，偏只向、客中迢递。算此际、惟有青灯，照人垂泪。
归朝欢·送汪雯远计偕
作者：俞士彪
朝代：清
体裁：词

把酒送君歧路侧。残菊疏杨留落日。轻裘短剑入皇都，天涯谁个非相识。风流年少客。青山碧水供行色。听旗亭，秋棠佳句，声价重京国。董生对罢天人策。身惹御炉香拂拂。玉阶醉插杏花游，金闺夜点红灯出。功名安可测。三公那必皆头白。莫留连，布帆高挂，快趁西风力。
归朝欢·送汪雯远计偕
作者：俞士彪
朝代：清

把酒送君歧路侧。残菊疏杨留落日。轻裘短剑入皇都，天涯谁个非相识。风流年少客。青山碧水供行色。听旗亭，秋棠佳句，声价重京国。董生对罢天人策。身惹御炉香拂拂。玉阶醉插杏花游，金闺夜点红灯出。功名安可测。三公那必皆头白。莫留连，布帆高挂，快趁西风力。此日与君重执手。藉草问君无恙否。腮边已有数茎髭，老亲发白娇儿幼。奚囊何所有。去来赢得诗千首。叹休文，征尘污面，更比旧时瘦。荒原驴背秋霜厚。旅枕鸡鸣寒月透。人生岂愿久离家，饥驱不觉天涯走。中原方囗斗。虎争龙攫风雷骤。喜归来，柴桑小隐，松菊还如旧。
归朝欢·送汪雯远计偕
作者：俞士彪
朝代：清
体裁：词

此日与君重执手。藉草问君无恙否。腮边已有数茎髭，老亲发白娇儿幼。奚囊何所有。去来赢得诗千首。叹休文，征尘污面，更比旧时瘦。荒原驴背秋霜厚。旅枕鸡鸣寒月透。人生岂愿久离家，饥驱不觉天涯走。中原方囗斗。虎争龙攫风雷骤。喜归来，柴桑小隐，松菊还如旧。
御街行
作者：俞士彪
朝代：清

倚阑自把重帘捲。又早与、东风见。春来独自怕看花，无奈繁红撩眼。遥知近日，小园雨足，幽径苍苔满。谁怜客里芳时换。任争说、堪游玩。歌云舞雪总无心，枉自随人欢宴。孤帏酒醒，小窗月落，柳外啼鸦乱。是谁巧把丹青画。喜个里、真潇洒。迥然标致出风尘，何羡轻肥裘马。繁华尽洗，豪奢不尚，独把风流写。声名藉藉传京国，看笔似、黄河泻。科头坐石澹忘情，不数晋时王谢。他年麟阁，绯衣玉佩，祇是寻常者。
御街行 其二 题佟碧枚小影
作者：俞士彪
朝代：清

是谁巧把丹青画。喜个里、真潇洒。迥然标致出风尘，何羡轻肥裘马。繁华尽洗，豪奢不尚，独把风流写。声名藉藉传京国，看笔似、黄河泻。科头坐石澹忘情，不数晋时王谢。他年麟阁，绯衣玉佩，祇是寻常者。
御街行·其一
作者：俞士彪
朝代：清

倚阑自把重帘捲。又早与、东风见。春来独自怕看花，无奈繁红撩眼。遥知近日，小园雨足，幽径苍苔满。谁怜客里芳时换。任争说、堪游玩。歌云舞雪总无心，枉自随人欢宴。孤帏酒醒，小窗月落，柳外啼鸦乱。
念奴娇
作者：俞士彪
朝代：清

江梅乍吐，有寒鸦，斜日愁思欲绝。烛底孜孜曾邂逅，蓦又催人轻别。带绾鸳鸯，钗摇翡翠，风过裙罗揭。低头缓步，弄羞时把衫啮。望断一刻难留，祇留离恨，向黄昏时节。对影偷垂珊枕泪，生怪窥人明月。玉漏初长。银釭半亮，转觉肠如割。痴魂欲去，帐花不住摇曳。
念奴娇 其一 感怀
作者：俞士彪
朝代：清

登高极望，正凄凉、满眼悲风冷雨。多少春华摇落后，回首但伤迟暮。怪字空书，奈何频唤，此意堪谁诉。疏狂自笑，青衫无限尘土。那更拾翠情慵，凌云笔老，病卧苍江渚。旧恨新愁千万种，怎得朱颜长驻。红锦缠头，金貂贳酒，事事都轻负。唾壶频击，此生不信如许。
念奴娇 其三 九日同钱右玉陈调士吴瑹符陆冠周吴长龄端公徐紫凝兄璈伯登南高峰感赋
作者：俞士彪
朝代：清

繁华无定，问西湖、今日阿谁为主。閒约酒徒寻胜迹，直上南峰高处。城郭依稀，江山冷落，系马閒凝伫。振衣长啸，划然声动林树。回忆南宋遗宫，寒鸦飞尽，筚篥鸣荒戍。黄菊紫萸长似旧，笑杀英雄尘土。落日当杯，西风吹帽，醉把青萍舞。天生我辈，烟霞未许归去。
念奴娇 其二 雪夜忆沈去矜夫子病
作者：俞士彪
朝代：清

塞鸿啼过，又昏黄、阵阵朔风吹急。败竹荒芦声不断，天半同云羃羃。酒暖还寒，灯挑不亮，帘外琼瑶掷。倚阑凝睇，东湖一片寒色。遥忆高卧匡床，围炉拥被，谁在门前立。青瘦玉梅频弄影，疑似近时风格。黑发空惊，苍髯欲化，对此增愁寂。层城不掩，载舟应在今夕。
念奴娇 其五 同李笠翁丁药园吴庆伯丁弋云李东琪丁素涵陆荩思诸先生诸虎男钱右玉张砥中徐紫凝沈方舟诸子集佟梅岑一经堂
作者：俞士彪
朝代：清

浪游归也，喜今朝正值，南皮高会。看着如云冠盖集，偏我形容憔悴。曳屦升阶，科头入座，拍案频频起。主人情重，不妨狂态如此。因念公子风流，接谈终日，已被醇醪醉。况复满堂丝与竹，那不玉山斜倚。屈指而今，让谁千古，争夺词坛帜。有怀未已，漫云歌以言志。
念奴娇 其四 癸丑正月梓女楷儿相继病殇赋此悼之
作者：俞士彪
朝代：清

问天何意，竟珠沉玉碎，未消弥月。料是琼宫重谪下，做弄这番悲切。绣褓萦尘，金钱委地，庭下芝兰折。夜台迢递，可怜谁与提挈。犹忆病卧床头，娇啼宛转，似未甘长别。死死生生儿女债，青鬓渐生华发。玉树长埋，灵香不验，寸寸肠如割。高台欲上，寒猿又复啼血。
念奴娇·感怀
作者：俞士彪
朝代：清

登高极望，正凄凉、满眼悲风冷雨。多少春华摇落后，回首但伤迟暮。怪字空书，奈何频唤，此意堪谁诉。疏狂自笑，青衫无限尘土。那更拾翠情慵，凌云笔老，病卧苍江渚。旧恨新愁千万种，怎得朱颜长驻。红锦缠头，金貂贳酒，事事都轻负。唾壶频击，此生不信如许。塞鸿啼过，又昏黄、阵阵朔风吹急。败竹荒芦声不断，天半同云羃羃。酒暖还寒，灯挑不亮，帘外琼瑶掷。倚阑凝睇，东湖一片寒色。遥忆高卧匡床，围炉拥被，谁在门前立。青瘦玉梅频弄影，疑似近时风格。黑发空惊，苍髯欲化，对此增愁寂。层城不掩，载舟应在今夕。繁华无定，问西湖、今日阿谁为主。閒约酒徒寻胜迹，直上南峰高处。城郭依稀，江山冷落，系马閒凝伫。振衣长啸，划然声动林树。回忆南宋遗宫，寒鸦飞尽，筚篥鸣荒戍。黄菊紫萸长似旧，笑杀英雄尘土。落日当杯，西风吹帽，醉把青萍舞。天生我辈，烟霞未许归去。问天何意，竟珠沉玉碎，未消弥月。料是琼宫重谪下，做弄这番悲切。绣褓萦尘，金钱委地，庭下芝兰折。夜台迢递，可怜谁与提挈。犹忆病卧床头，娇啼宛转，似未甘长别。死死生生儿女债，青鬓渐生华发。玉树长埋，灵香不验，寸寸肠如割。高台欲上，寒猿又复啼血。浪游归也，喜今朝正值，南皮高会。看着如云冠盖集，偏我形容憔悴。曳屦升阶，科头入座，拍案频频起。主人情重，不妨狂态如此。因念公子风流，接谈终日，已被醇醪醉。况复满堂丝与竹，那不玉山斜倚。屈指而今，让谁千古，争夺词坛帜。有怀未已，漫云歌以言志。
惜秋华
作者：俞士彪
朝代：清

坐久寒侵，见露彩纷流，参旗斜簸。风度西窗，金猊渐渐无火。灯花落尽愁无极，泪欲阁时还堕。恨杀分离容易，到如今无那。寂寞妆台左。对遗钿剩粉，忆着如何过。多少旧欢新誓，尽成抛亸。夜深小院回廊，行来行去悽惶我。孤帷冷，怎得睡时安妥。
扫地花
作者：俞士彪
朝代：清

重帘未下，正林外疏钟，听来声紧。炉香欲烬。便浓熏翠被，夜深还润。雨过纱窗，灯蕊暗摇青晕。算今夜，难觅梦缘，空有愁分。旧事频暗忖。记带露簪花，和香裛粉。妆成轻俊。更临风倚醉，低头笑认。月坠西楼，犹自贪欢未困。那知道，向而今、恁般孤闷。
拨棹遇涧·冬夜
作者：俞士彪
朝代：清

霜风促。灯影绿。强结双花人自宿。风过处、乱敲檐竹。炉火频添频灭，被冷眠难熟。更漏缓，今夜柔肠断还续。三年旧事暗相触。梦去梦来空反覆。离别后、岁华偏速。此际伤情旅，雁啼寒山猿啸月。博得绣枕流红玉。
捣练子
作者：俞士彪
朝代：清

风淅淅，雪霏霏。冻雀无声独自栖。折得梅花难寄取，倚窗却忆晓妆时。
摸鱼儿·登庆元县杨公桥上补天阁
作者：俞士彪
朝代：清

酒初酣、双眸微白。登高谁伴孤立。披襟长啸云霞落，心旷那愁山逼。天咫尺。记夜半、抬头曾把星辰摘。川途历历。看越地无多，闽天在望，渺渺隔乡国。愁无极。笑我年来踪迹。天涯何事长客。繁华胜地慵欢适，何况乱馀山邑。春寂寂。算只有、溪桥滩水流今昔。客怀易感，对落日荒城，暝烟断岸，清泪几沾臆。
早梅芳
作者：俞士彪
朝代：清

斜日沉，归云散。落尽閒花片。重门深闭，未到黄昏已肠断。窗低函淡月，楼迥闻哀雁。渐看看更静，自把被儿捲。梦如痴，泪似霰。往事长萦绊。香消帐冷，辗转牙床万千遍。愁多憎永夜，胆怯疑虚幔。怎抬头，暗风灯影乱。
昼夜乐·夏思
作者：俞士彪
朝代：清

别来不道流华换。火云飞、南风扇。抛他水阁幽欢，博得炎途离怨。万水千山迢迢远。难与你题诗罗扇。多少好风情，付异乡莺燕。浮瓜沉李冰盘献。未同尝、怎生咽。晚来试着轻衫，还是绿窗针线。墙外枣花黄纂纂。更忆着、手中金钏。懒去揭纱橱，任斗横星乱。
望江南
作者：俞士彪
朝代：清

深闺恨，日日上眉头。春梦醒来犹恋枕，夜香烧罢不登楼。暗自数更筹。深闺恨，有梦到天涯。十里亭边春草绿，五更城上晓乌啼。灯暗枕儿欹。情脉脉，镇自惜芳华。玉管无心题柳絮，碧窗有梦入梨花。鹦鹉又催茶。新浴罢，小髻傍窗梳。红雨一帘花结子，绿阴满院燕将雏。辜负碧纱橱。深院静，寒漏滴壶铜。敲断玉砧千里月，落残黄叶满楼风。清景与谁同。梅影下，琼屑糁香阶。红酒扶头寒拥被，朱唇呵手坐兜鞋。风动绣帘开。心忒小，细语半分明。夜月筵前曾送目，春风曲里旧知名。今日喜逢迎。
望江南 其七 逢迎
作者：俞士彪
朝代：清

心忒小，细语半分明。夜月筵前曾送目，春风曲里旧知名。今日喜逢迎。
望江南 其三 四时闺怨
作者：俞士彪
朝代：清

情脉脉，镇自惜芳华。玉管无心题柳絮，碧窗有梦入梨花。鹦鹉又催茶。
望江南 其五 四时闺怨
作者：俞士彪
朝代：清

深院静，寒漏滴壶铜。敲断玉砧千里月，落残黄叶满楼风。清景与谁同。
望江南 其六 四时闺怨
作者：俞士彪
朝代：清

梅影下，琼屑糁香阶。红酒扶头寒拥被，朱唇呵手坐兜鞋。风动绣帘开。
望江南 其四 四时闺怨
作者：俞士彪
朝代：清

新浴罢，小髻傍窗梳。红雨一帘花结子，绿阴满院燕将雏。辜负碧纱橱。
望江南·其一
作者：俞士彪
朝代：清

深闺恨，日日上眉头。春梦醒来犹恋枕，夜香烧罢不登楼。暗自数更筹。
望江南·其二
作者：俞士彪
朝代：清

深闺恨，有梦到天涯。十里亭边春草绿，五更城上晓乌啼。灯暗枕儿欹。
望海潮
作者：俞士彪
朝代：清

群雁南翔，明河西转，树头已换商飙。扰扰浮生，劳劳终日，鬓边渐点霜毛。壮志未能消。向无人知处，私淬吴刀。金鼓轰天，原来江上滚秋涛。何言铜柱难标。且风尘混迹，屠钓为交。十万樗蒲，百千沽酒，筵前红粉相招。醉了更登高。叹江山冷落，人物萧条。仰问苍苍，为须有地置吾曹。
朝中措
作者：俞士彪
朝代：清

玉楼花雾夜藏春。红烛照华裀。只道伴侬欢笑，腮边却有啼痕。柔情难诉，粉香狼藉，樽酒慇勤。今夜西窗月落，不知人在孤村。
木兰花慢·闻孙宪揆讣
作者：俞士彪
朝代：清

痛多才零落，频击剑，问苍穹。记北墅分题，东城纵饮，往事成空。匆匆向天南去，恨未曾、执手话离悰。谁料千寻玉树，一朝竟委秋风。朦胧。乡路万重。凭驿使，信难通。叹伤心最是，白头堂上，青鬓闺中。忡忡。想天涯外，有谁收，遗稿付诗筒。魂傍岭南梅下，夜来月淡霜浓。
柳梢青
作者：俞士彪
朝代：清

小雨初收。残灯复亮，孤馆清幽。怪杀他乡，夜长如岁，春冷如秋。故园归梦悠悠。待拍碎、珊瑚枕头。鸡欲啼时，月将落也，谁伴侬愁。孤燕依帘。也将离恨，对我呢喃。魂断吴烟，梦迷楚雨，总被情耽。文园渴病恹恹。尽到处、愁怀未忺。暗锁眉头，深藏心里，滋味都谙。
柳梢青·其一
作者：俞士彪
朝代：清

小雨初收。残灯复亮，孤馆清幽。怪杀他乡，夜长如岁，春冷如秋。故园归梦悠悠。待拍碎、珊瑚枕头。鸡欲啼时，月将落也，谁伴侬愁。
柳梢青·其二
作者：俞士彪
朝代：清

孤燕依帘。也将离恨，对我呢喃。魂断吴烟，梦迷楚雨，总被情耽。文园渴病恹恹。尽到处、愁怀未忺。暗锁眉头，深藏心里，滋味都谙。
梁州令·同外舅王尧飏暨翁届子先生皋亭看桃花
作者：俞士彪
朝代：清

侵晓东皋霁。买棹共乘春水。游人疑向赤城来，落霞片片沾衣袂。相将共惜春无几。促坐花茵里。人犹如晋，地喜非秦，同向东风醉。
氐州第一·案《东白堂词选》题作「纪恨」
作者：俞士彪
朝代：清

凉雨初收，明月未上，兰堂红粉欢宴。促酒频辞，徵歌懒应，看着故回娇面。恍隔灯纱，怎借得、顺风吹转。最有情时，未相忘处，一声微叹。自觉疏狂情意浅。奈犹有、这番萦恋。话带愁来，魂随目去，觉最防人见。向更阑、分手处，犹怨道、秋宵太短。恁种迷留，拚今生、为伊肠断。
水调歌头 其一 登杜子美诗台
作者：俞士彪
朝代：清

乘兴蹑轻屩，登此少陵台。台上犹存残碣，碣上半苍苔。追忆先生去后，屈指千馀年矣，今日我重来。敛袖一长揖，古意动人怀。眺荒城，瞻孤嶂，独徘徊。秦碑鲁殿，可怜烟草尽沉埋。惟有南楼遗句，赢得骚人吟咏，千古重奇才。方信不朽业，多半属吾侪。
水调歌头 其二 吴元符进士證仙
作者：俞士彪
朝代：清

传道吴公殁，华表复来归。日日随云上下跨鹤更骖螭。我始疑人不化，继悟死生至理，此事亦非奇。灵凡本一道，人自不能知。望瀛州，瞻阆苑，岂难梯。但存忠孝洪崖鬼谷可肩随。梦后瑶池花放，弈罢璚壶酒熟，尘世已多时。寄语摄生客，捷径莫如斯。
水调歌头·登杜子美诗台
作者：俞士彪
朝代：清

乘兴蹑轻屩，登此少陵台。台上犹存残碣，碣上半苍苔。追忆先生去后，屈指千馀年矣，今日我重来。敛袖一长揖，古意动人怀。眺荒城，瞻孤嶂，独徘徊。秦碑鲁殿，可怜烟草尽沉埋。惟有南楼遗句，赢得骚人吟咏，千古重奇才。方信不朽业，多半属吾侪。传道吴公殁，华表复来归。日日随云上下跨鹤更骖螭。我始疑人不化，继悟死生至理，此事亦非奇。灵凡本一道，人自不能知。望瀛州，瞻阆苑，岂难梯。但存忠孝洪崖鬼谷可肩随。梦后瑶池花放，弈罢璚壶酒熟，尘世已多时。寄语摄生客，捷径莫如斯。
水龙吟 其一 客中怀徐武令
作者：俞士彪
朝代：清

无端落魄羁游，离愁客路争迢递。征鞍初卸，布帆重挂，几多劳瘁。淮水秋风，广陵夜月，老人容易。恨文期酒社，经年冷落，又何事、长留滞。最忆南州高士。赋初成、千金争赏。湖楼依旧，当时胜侣，长萦寤寐。沙岸蒹葭，草堂风雨，两怀谁寄。待归时与借，京山新句，消侬尘思。
水龙吟·其二
作者：俞士彪
朝代：清

龙州石岭嵯峨，招提旧是经行处。秋英佐酒，春泉煮茗，那时俦侣。俯仰人生，存亡易感，去留无据。叹斜阳逝水，寒沙乱石，无情物长千古。惆怅辽东人去。怪前游、凄凉非故。鹃啼鹤唳，花残僧老，不堪凝伫。两岸烟云，半山松竹，一堂钟鼓。向风前洒尽，几行清泪，似西州路。
水龙吟·客中怀徐武令
作者：俞士彪
朝代：清

无端落魄羁游，离愁客路争迢递。征鞍初卸，布帆重挂，几多劳瘁。淮水秋风，广陵夜月，老人容易。恨文期酒社，经年冷落，又何事、长留滞。最忆南州高士。赋初成、千金争赏。湖楼依旧，当时胜侣，长萦寤寐。沙岸蒹葭，草堂风雨，两怀谁寄。待归时与借，京山新句，消侬尘思。龙州石岭嵯峨，招提旧是经行处。秋英佐酒，春泉煮茗，那时俦侣。俯仰人生，存亡易感，去留无据。叹斜阳逝水，寒沙乱石，无情物长千古。惆怅辽东人去。怪前游、凄凉非故。鹃啼鹤唳，花残僧老，不堪凝伫。两岸烟云，半山松竹，一堂钟鼓。向风前洒尽，几行清泪，似西州路。
永遇乐
作者：俞士彪
朝代：清

昼鼓传杯，绛纱笼烛，庭院深窈。道字难成，欲歌翻误，爱杀声儿小。夜来坐久，寒侵罗袂，频拨兽炉香脑。傍珠帘、玉山斜倚，可怜醉容腰袅。座中狂客，未曾见惯，不禁寸肠萦扰。素指偷撚，红靴暗踢，看着微微笑。疏狂自恨，此生何事，长被有情烦恼。明朝也、水流花谢，断魂多少。
汉宫春
作者：俞士彪
朝代：清

匹马天涯。渐看看日暮，投宿谁家。荒原数行衰柳，几缕残霞。金风萧飒，叫寒云、雁阵横斜。有谁见，病躯劳瘁，帽檐积满尘沙。自念奔驰南北，把玉颜已缁，难换乌纱。堪悲弃繻投笔，事事都差。山村水驿，赚征人、送了年华。抬望眼，仰天悲啸，剑镡冷浸霜花。
江城子
作者：俞士彪
朝代：清

华堂清宴舞翩跹。态嫣然。可人怜。落燕垂杨、袅娜晚风前。怕逐彩云飞欲去，凭绣带，得相牵。纤腰不耐久回旋。向朱阑。倚香肩。翠袖双垂、无力整花钿。羡杀茜红毡子也，长得与，衬金莲。
沁园春·恭谒阙里
作者：俞士彪
朝代：清

东鲁名区，昌平旧里，恭谒素王。看云生古柱，蛟龙欲舞，苔封危碣，蝌蚪成行。日月仪容，尧汤宇度，有六艺群贤列座傍。谁窥见，这百王礼乐，千仞官墙。我来亦敢升堂。但仰止、高山愧未遑。羡彤墀尘净，玉麟宵卧，雕檐日暖，紫凤朝翔。俎豆陈筵，弦歌在耳，想天地，才能共久长。年年也有，杏花春雨，桧叶秋霜。
河满子
作者：俞士彪
朝代：清
体裁：词

残醉慵窥晓镜，贪欢失喂春蚕。百啭娇莺听不厌，海棠花下钩帘。日永屡添香脑，寒消欲褪银衫。髻上金虫喜子，胸前碧草宜男。六幅帐罗刚半掩，侧身春睡初酣。嘱付雕梁燕子，莫教细语呢喃。
浣溪沙
作者：俞士彪
朝代：清

眉翠都残画未成。脸红微褪梦初醒。恼他桩镜忒分明。心里只应常有恨，人前还似不知情。背拈钗子画银屏。幽梦初回月一床。翠衾零乱不闻香。静听阶砌叫寒螀。人在客中秋更苦，病当愁处夜偏长。怎教人不怨凄凉。叹息欢情逐晓云。剩衾閒枕已消魂。可怜疏雨打重门。切切冰弦弹别鹤，荧荧华烛照孤樽。猛拼愁杀别离人。千片残红千丈丝。霎时牵系即分飞。东风无奈又频吹。情似路人谁寄恨，事如春梦暂相迷。见时无语但含悲。疏雨来时嫩蕊倾。金丸落处彩鸾惊。从来好梦不分明。缱绻非关今世孽，凄凉频忆旧时情。此生此事勾牵萦。春夜溶溶月上迟。红楼十二锁花枝。温柔正在倚床时。宝袜未松先避我，罗巾欲试转怜伊。灯儿谁向画屏移。午倦慵将绣帖移。却揎朱袖捲帘儿。枝头已有嫩莺啼。薄倖客游芳草路，相思人在落花时。暮云楼外远山迷。一点残灯落翠篝。杏花朝雨冷悠悠。起来无语叠罗帱。枕上朦胧曾握臂，镜前娇懒怕梳头。坐看双燕入红楼。
浣溪沙
作者：俞士彪
朝代：清

肠断人来天一涯。东风容易送年华。驿亭谁伴酌流霞。愁里逢春浑似梦，客中多病转思家。况看江上落梅花。匹马轻装事远游。寒霜点点落吴钩。平沙尽处一回头。戍垒三更芦管月，战场几度菊花秋。黄河滚滚向东流。
浣溪沙 其二 北征
作者：俞士彪
朝代：清

匹马轻装事远游。寒霜点点落吴钩。平沙尽处一回头。戍垒三更芦管月，战场几度菊花秋。黄河滚滚向东流。
浣溪沙·其一
作者：俞士彪
朝代：清

眉翠都残画未成。脸红微褪梦初醒。恼他桩镜忒分明。心里只应常有恨，人前还似不知情。背拈钗子画银屏。
浣溪沙·其一
作者：俞士彪
朝代：清

肠断人来天一涯。东风容易送年华。驿亭谁伴酌流霞。愁里逢春浑似梦，客中多病转思家。况看江上落梅花。
浣溪沙·其七
作者：俞士彪
朝代：清

午倦慵将绣帖移。却揎朱袖捲帘儿。枝头已有嫩莺啼。薄倖客游芳草路，相思人在落花时。暮云楼外远山迷。
浣溪沙·其三
作者：俞士彪
朝代：清

叹息欢情逐晓云。剩衾閒枕已消魂。可怜疏雨打重门。切切冰弦弹别鹤，荧荧华烛照孤樽。猛拼愁杀别离人。
浣溪沙·其二
作者：俞士彪
朝代：清

幽梦初回月一床。翠衾零乱不闻香。静听阶砌叫寒螀。人在客中秋更苦，病当愁处夜偏长。怎教人不怨凄凉。
浣溪沙·其五
作者：俞士彪
朝代：清

疏雨来时嫩蕊倾。金丸落处彩鸾惊。从来好梦不分明。缱绻非关今世孽，凄凉频忆旧时情。此生此事勾牵萦。
浣溪沙·其八
作者：俞士彪
朝代：清

一点残灯落翠篝。杏花朝雨冷悠悠。起来无语叠罗帱。枕上朦胧曾握臂，镜前娇懒怕梳头。坐看双燕入红楼。
浣溪沙·其六
作者：俞士彪
朝代：清

春夜溶溶月上迟。红楼十二锁花枝。温柔正在倚床时。宝袜未松先避我，罗巾欲试转怜伊。灯儿谁向画屏移。
浣溪沙·其四
作者：俞士彪
朝代：清

千片残红千丈丝。霎时牵系即分飞。东风无奈又频吹。情似路人谁寄恨，事如春梦暂相迷。见时无语但含悲。
浪淘沙 其一 辛亥立春
作者：俞士彪
朝代：清

乡思重欷献。独立踌蹰。是谁又道历更初。衰草寒云迷望眼，那是春乎。霜雪正盈途。家在西湖。迢迢谁与寄音书。凭仗东风为解冻，好觅双鱼。
浪淘沙 其一 送春
作者：俞士彪
朝代：清

镇日闭帘栊。着甚情悰。一春总在病愁中。断送少年成白首，雨雨风风。新绿渐成丛。燕懒莺慵。拚将钿盒葬残红。嘱付明年重到此，莫又匆匆。
浪淘沙 其三 中秋
作者：俞士彪
朝代：清

佳节苦难酬。寂寞风流。西风吹白少年头。昨日相思今日病，又是中秋。回首旧时游。水绕山稠。今宵谁为劝金瓯。明月凭他来也未，不上层楼。
浪淘沙 其三 遂昌县送朱衡岳旋杭
作者：俞士彪
朝代：清

碧水涨回溪。山驿花飞。春林日暮竹鸡啼。同在天涯同是客，却又分离。乡路望中迷。君恰先归。凭将音信莫教迟。堂上二人头欲白，讳我愁思。
浪淘沙·其二
作者：俞士彪
朝代：清

才得话绸缪。又说离愁。匆匆携手下红楼。眼底泪珠都滴尽，莫唱伊州。兰桨逐东流。帆影悠悠。江花江草见凝眸。最是无情风与水，惯送行舟。
浪淘沙·其二
作者：俞士彪
朝代：清

笑我少年人。憔悴风尘。惭他栩栩梦中身。多少旅怀无处说，犹幸逢君。泪眼望南云。且尽青尊。河桥分手日将曛。白草黄榆沙满路，看着消魂。
浪淘沙·其四
作者：俞士彪
朝代：清

玉枕惯欹倾。薄醉初醒。拭将梦眼半瞢腾。人语无闻灯影淡，鼓已三更。檐际雨淋铃。不耐人听。何来哀雁又声声。便不寻思当日事，也勾伤情。
浪淘沙·辛亥立春
作者：俞士彪
朝代：清

乡思重欷献。独立踌蹰。是谁又道历更初。衰草寒云迷望眼，那是春乎。霜雪正盈途。家在西湖。迢迢谁与寄音书。凭仗东风为解冻，好觅双鱼。笑我少年人。憔悴风尘。惭他栩栩梦中身。多少旅怀无处说，犹幸逢君。泪眼望南云。且尽青尊。河桥分手日将曛。白草黄榆沙满路，看着消魂。碧水涨回溪。山驿花飞。春林日暮竹鸡啼。同在天涯同是客，却又分离。乡路望中迷。君恰先归。凭将音信莫教迟。堂上二人头欲白，讳我愁思。
浪淘沙·送春
作者：俞士彪
朝代：清

镇日闭帘栊。着甚情悰。一春总在病愁中。断送少年成白首，雨雨风风。新绿渐成丛。燕懒莺慵。拚将钿盒葬残红。嘱付明年重到此，莫又匆匆。才得话绸缪。又说离愁。匆匆携手下红楼。眼底泪珠都滴尽，莫唱伊州。兰桨逐东流。帆影悠悠。江花江草见凝眸。最是无情风与水，惯送行舟。佳节苦难酬。寂寞风流。西风吹白少年头。昨日相思今日病，又是中秋。回首旧时游。水绕山稠。今宵谁为劝金瓯。明月凭他来也未，不上层楼。玉枕惯欹倾。薄醉初醒。拭将梦眼半瞢腾。人语无闻灯影淡，鼓已三更。檐际雨淋铃。不耐人听。何来哀雁又声声。便不寻思当日事，也勾伤情。
浪淘沙慢
作者：俞士彪
朝代：清

岁华换、暖回幽谷，春到南国。梅蕊霜前乍白。兰牙雪里渐碧。看树绕、云围乡路隔。漫淹滞、水馆山驿。料难向归鸿假双羽，思量总无益。悲恻。谁怜飘泊踪迹。向日丽花明良时候，镇地长作客。嗟恁样韶华，负了堪惜。欲归未得。愁镜中、双鬓那能长黑。利锁名缰无休日。将年少、生生浪掷。又何况、愁催兼病逼。恨春到、恼乱人肠，旅馆闭、垂帘不放东风入。
清平乐
作者：俞士彪
朝代：清

蜂黄渐褪。蝶也无多粉。试向落红重借问。剩得几番风信。和春见了还羞。朝朝不上帘钩。今日送春归去，莫教莺燕遮留。深扃小院。风搅檐铃断。个个黄昏愁得惯。守着孤灯呆看。酒和清泪俱乾。香和绣被都寒。坐久昏沉欲睡，上床翻不成眠。花枝低亚。綵柱红绳挂。小板棱棱浑不怕。更要殢郎同打。风前素手相携。春衫飘飏金泥。不羡雕梁燕子，一生双宿双飞。金铺深闭。花影频摇曳。十五鸦鬟娇欲睡。倚着熏笼不起。鬔松头上残妆。架前叠罢衣裳。冷淡西窗月落，恹恹犹爇沉香。画楼重见。顿作生疏面。斜依东窗娇不转。自理翠奁针线。有时问着还推。个中镇费猜疑。若道阿侬忘却，凭卿验取新词。喃喃燕语。不解人情绪。天也欺人愁绝处。几阵暗风疏雨。泪珠湮透窗纱。庭前老尽莺花。侬自牵肠割肚，不来也索由他。晓莺声碎。惊觉阳台睡。藏得白罗珊枕底。才把绿茸钩起。夜来情事依微。莫教填入新词。只怕小鬟唱着，春红引上腮儿。
清平乐 其一 案《今词苑》题作「夜感」。
作者：俞士彪
朝代：清

鼠窥窗侧。守着灯儿黑。雨横风狂眠不得。但觉双眸枯涩。春深犹滞天涯。题书再报归期。坐久夜鸿过尽，锦笺搓作团儿。
清平乐 其三 鞦韆
作者：俞士彪
朝代：清

花枝低亚。綵柱红绳挂。小板棱棱浑不怕。更要殢郎同打。风前素手相携。春衫飘飏金泥。不羡雕梁燕子，一生双宿双飞。
清平乐 其二 忆母
作者：俞士彪
朝代：清

北堂萱草。渐觉垂垂老。甑釜生尘寒夜悄。添得鬓丝多少。啼螀四壁凄凄。停灯犹缀残衣。忽见满阶霜露，伤心病子天涯。
清平乐 其四 读姜直贻先生池上楼词集
作者：俞士彪
朝代：清

柳塘花陌。点点鹃红滴。池上小楼楼上客。不肯做些将息。阿谁解唱新词。倩他隔岸红儿。曲罢盈盈不语，水风遥递相思。
清平乐·其一
作者：俞士彪
朝代：清

蜂黄渐褪。蝶也无多粉。试向落红重借问。剩得几番风信。和春见了还羞。朝朝不上帘钩。今日送春归去，莫教莺燕遮留。
清平乐·其七
作者：俞士彪
朝代：清

晓莺声碎。惊觉阳台睡。藏得白罗珊枕底。才把绿茸钩起。夜来情事依微。莫教填入新词。只怕小鬟唱着，春红引上腮儿。
清平乐·其三
作者：俞士彪
朝代：清

羁愁黯黯。忽地成消减。可惜少年空荏苒。双鬓白来谁染。雪风不住敲窗。夜深冻灭银釭。客里已多憔悴，病时倍觉凄凉。
清平乐·其二
作者：俞士彪
朝代：清

深扃小院。风搅檐铃断。个个黄昏愁得惯。守着孤灯呆看。酒和清泪俱乾。香和绣被都寒。坐久昏沉欲睡，上床翻不成眠。
清平乐·其五
作者：俞士彪
朝代：清

画楼重见。顿作生疏面。斜依东窗娇不转。自理翠奁针线。有时问着还推。个中镇费猜疑。若道阿侬忘却，凭卿验取新词。
清平乐·其六
作者：俞士彪
朝代：清

喃喃燕语。不解人情绪。天也欺人愁绝处。几阵暗风疏雨。泪珠湮透窗纱。庭前老尽莺花。侬自牵肠割肚，不来也索由他。
清平乐·其四
作者：俞士彪
朝代：清

金铺深闭。花影频摇曳。十五鸦鬟娇欲睡。倚着熏笼不起。鬔松头上残妆。架前叠罢衣裳。冷淡西窗月落，恹恹犹爇沉香。
清平乐·案《今词苑》题作「夜感」。
作者：俞士彪
朝代：清

鼠窥窗侧。守着灯儿黑。雨横风狂眠不得。但觉双眸枯涩。春深犹滞天涯。题书再报归期。坐久夜鸿过尽，锦笺搓作团儿。北堂萱草。渐觉垂垂老。甑釜生尘寒夜悄。添得鬓丝多少。啼螀四壁凄凄。停灯犹缀残衣。忽见满阶霜露，伤心病子天涯。羁愁黯黯。忽地成消减。可惜少年空荏苒。双鬓白来谁染。雪风不住敲窗。夜深冻灭银釭。客里已多憔悴，病时倍觉凄凉。柳塘花陌。点点鹃红滴。池上小楼楼上客。不肯做些将息。阿谁解唱新词。倩他隔岸红儿。曲罢盈盈不语，水风遥递相思。
满园花
作者：俞士彪
朝代：清

一晌怜娇小。空为情颠倒。到而今、却被众口笑。便受了万千，不敢人前道。自也难猜料。想近日命里，定有孛罗缠扰。却怪他、千般无一好。没事寻烦恼。真忒也性儿拗。便望断银河，难乞天孙巧。无昏晓，直恁愁里度日，怎不人老。
满宫花·案《东白堂词选》题作「独眠」
作者：俞士彪
朝代：清

梦沉沉，灯炯炯。销尽金炉香饼。虽然时节近清和，到底独眠还冷。金枕欹，银漏静。门外雨声未定。玉娥心事惯牵萦，料得这时犹醒。
满庭芳
作者：俞士彪
朝代：清

槿蕊揉红，豆花绽白，园林又是秋来。寒鸦飞过，桐叶下閒阶。恼杀西风薄倖，空憔悴、宋玉多才。高楼外，云峰万叠，幽梦绕天涯。愁怀。知几许，眉残腰细，怕被人猜。况金尊酒冷，瑶瑟尘埋。多少幽欢如梦，空留取、被底罗鞋。黄昏后，乱虫疏雨，情绪费安排。
满庭芳·暮渡扬子江
作者：俞士彪
朝代：清

海月腾辉，潮流拍岸，飞鸿乱下沙汀。芦烟荻雾，山影不分明。风飐桅灯点点，似天末、欲坠微星。归途客，萧条行李，舟小布帆轻。飘零。还自叹，奔驰南北，非利非名。问年来踪迹，断梗浮萍。只怕江神笑我，嘱舟子、莫说俞生。孤棹快，人家烟火，依约润州城。
满朝欢
作者：俞士彪
朝代：清

碧水横分，苍山乱叠，楚天无限云树。惆怅倚阑凝望，黯黯无语。新来憔悴，叹梦不成云，愁都作雨。红袖对笼，翠尊递饮，尽成间阻。追忆骊歌唱罢，宝马嘶时，肠断送君南浦。秋江渺渺，多少征帆来去。玉块题情，刀镮赠约，毕竟相逢何处。向晓伫立妆台，慵画旧时眉妩。
满江红
作者：俞士彪
朝代：清

憔悴支离，能消得、几番春到。满眼是、濛濛飞絮，萋萋芳草。九十繁华随日减，万千情绪无人晓。问酒家、何处是中山，拚倾倒。风过处，残红少。花落后，游踪杳。想佳人此际，双眉慵扫。孤枕梦轻飞去远，小楼书密传来巧。道从今、不许月团圆，天应老。怕杀孤灯，趁暗里、自家眠罢。正沉沉、重关深掩，漏签才下。寒犬惊嗥花下影，飞鼯捎落檐头瓦。细听来、不见有人声，心儿怕。双眼泪，如珠卸。双足冷，如冰泻。怎风儿刚歇，雨儿又洒。雀脑烧残难再热，罗帏放了羞重挂。只消他、一个杜鹃啼，魂销也。
满江红 其一 兖州道中怀洪茂公昉思
作者：俞士彪
朝代：清

黯淡平原，搔首处、顿惊客眼。秋阴里、几行榆柳，倒垂沙岸。歇马亭荒征骑少，新嘉驿冷人烟断。夕阳中、隐隐见荒城，哀笳乱。东山上，浮云散。泗水际，飞鸿唤。但寒萝蔓草，兔狐相伴。黄土埋残帝子骨，西风吹裂行人面。想洪生、兄弟旧经过，愁何限。
满江红 其三 客望送刘石叟先生
作者：俞士彪
朝代：清

马怠车烦，载不起、万千愁思。更无奈、黄尘扑面，西风刮耳。地北天南知己少，朝晴暮雨流年驶。向垆头、赏却紫貂裘，拚沉醉。曾自嘱，休憔悴。奈提起，还挥泪。怕有人问着，少年心事。人倦路遥斜日淡，天寒水浅飞鸢坠。望荒榛、尽处有人家，苍烟起。
满江红 其二 客望送刘石叟先生
作者：俞士彪
朝代：清

搔首踟蹰，望不尽、暮天秋色。叹渺渺、乡关渐远，旅怀增戚。白草荒原征骑缓，寒云沙碛归鸿急。问行来、客路几多程，头都白。青衫上，泪沾湿。破帽上，尘堆积。但哀笳断角，谁能听得。易水风寒游子去，秦庭月落孤臣泣。有当年、市上狗屠儿，曾相识。
满江红 其二 案《东白堂词选》题作「独夜」。
作者：俞士彪
朝代：清

怕杀孤灯，趁暗里、自家眠罢。正沉沉、重关深掩，漏签才下。寒犬惊嗥花下影，飞鼯捎落檐头瓦。细听来、不见有人声，心儿怕。双眼泪，如珠卸。双足冷，如冰泻。怎风儿刚歇，雨儿又洒。雀脑烧残难再热，罗帏放了羞重挂。只消他、一个杜鹃啼，魂销也。
满江红·兖州道中怀洪茂公昉思
作者：俞士彪
朝代：清

黯淡平原，搔首处、顿惊客眼。秋阴里、几行榆柳，倒垂沙岸。歇马亭荒征骑少，新嘉驿冷人烟断。夕阳中、隐隐见荒城，哀笳乱。东山上，浮云散。泗水际，飞鸿唤。但寒萝蔓草，兔狐相伴。黄土埋残帝子骨，西风吹裂行人面。想洪生、兄弟旧经过，愁何限。搔首踟蹰，望不尽、暮天秋色。叹渺渺、乡关渐远，旅怀增戚。白草荒原征骑缓，寒云沙碛归鸿急。问行来、客路几多程，头都白。青衫上，泪沾湿。破帽上，尘堆积。但哀笳断角，谁能听得。易水风寒游子去，秦庭月落孤臣泣。有当年、市上狗屠儿，曾相识。马怠车烦，载不起、万千愁思。更无奈、黄尘扑面，西风刮耳。地北天南知己少，朝晴暮雨流年驶。向垆头、赏却紫貂裘，拚沉醉。曾自嘱，休憔悴。奈提起，还挥泪。怕有人问着，少年心事。人倦路遥斜日淡，天寒水浅飞鸢坠。望荒榛、尽处有人家，苍烟起。
满江红·其一
作者：俞士彪
朝代：清

憔悴支离，能消得、几番春到。满眼是、濛濛飞絮，萋萋芳草。九十繁华随日减，万千情绪无人晓。问酒家、何处是中山，拚倾倒。风过处，残红少。花落后，游踪杳。想佳人此际，双眉慵扫。孤枕梦轻飞去远，小楼书密传来巧。道从今、不许月团圆，天应老。
点绛唇
作者：俞士彪
朝代：清

窗纸檐铃，风儿一夜何曾绝。龙须怕贴。亏得金炉热。只有鸳衾，曾见销肌雪。残灯灭。星星难说。自把春纤啮。楼上凝眸，茫茫烟树迷吴楚。层山曲浦。那是人归路。万种千般，只有愁难处。恹恹暮。翠帏无主。莫又风和雨。冷雨欺人，夜深只向纱窗打。可怜瘦也。门外梨花谢。侵晓临妆，眉黛无心画。还堪讶。谁家骄马。系在垂杨下。好梦偏惊，醒来细细重思想。残灯犹亮。帐子何曾放。别语叮咛，难道都成谎。空惆怅。三更月上。又是邻鸡唱。
点绛唇·其一
作者：俞士彪
朝代：清

窗纸檐铃，风儿一夜何曾绝。龙须怕贴。亏得金炉热。只有鸳衾，曾见销肌雪。残灯灭。星星难说。自把春纤啮。
点绛唇·其三
作者：俞士彪
朝代：清

冷雨欺人，夜深只向纱窗打。可怜瘦也。门外梨花谢。侵晓临妆，眉黛无心画。还堪讶。谁家骄马。系在垂杨下。
点绛唇·其二
作者：俞士彪
朝代：清

楼上凝眸，茫茫烟树迷吴楚。层山曲浦。那是人归路。万种千般，只有愁难处。恹恹暮。翠帏无主。莫又风和雨。
点绛唇·其四
作者：俞士彪
朝代：清

好梦偏惊，醒来细细重思想。残灯犹亮。帐子何曾放。别语叮咛，难道都成谎。空惆怅。三更月上。又是邻鸡唱。
点绛唇·邗关客夜
作者：俞士彪
朝代：清

灯火扬州，孤帆倦客重停泊。十年梦觉。薄倖名耽阁。江月庭花，陈迹浑迷却。寒蟾落。引杯孤酌。霜浸芙蓉锷。
烛影摇红
作者：俞士彪
朝代：清

万里春风，不知何处无离别。灯残孤馆正凄凉，空对溶溶月。枕上离魂欲绝。更声声、杜鹃啼血。病中寒食，恕里清明，总成虚设。流滞经年，异乡言语差能说。繁弦急管故撩人，听着肠如割。千缕垂杨摇曳。记河桥、那时攀折。可怜年少，青镜无情，顿生华发。水冷吴江，曲堤杨柳多衰谢。西风惯送别离船，又到枫桥下。斜日孤帆犹挂。更多少、游人归也。重城又早，灯火摇星，管弦沸夜。强自推篷，川途风景空如画。钟声惊断枕边魂，残月偏无藉。不见东窗艳冶。漫神游、歌台舞榭。怀人易老，吊古多愁，临风独写。
烛影摇红 其二 姑苏晚泊
作者：俞士彪
朝代：清

水冷吴江，曲堤杨柳多衰谢。西风惯送别离船，又到枫桥下。斜日孤帆犹挂。更多少、游人归也。重城又早，灯火摇星，管弦沸夜。强自推篷，川途风景空如画。钟声惊断枕边魂，残月偏无藉。不见东窗艳冶。漫神游、歌台舞榭。怀人易老，吊古多愁，临风独写。
烛影摇红·其一
作者：俞士彪
朝代：清

万里春风，不知何处无离别。灯残孤馆正凄凉，空对溶溶月。枕上离魂欲绝。更声声、杜鹃啼血。病中寒食，恕里清明，总成虚设。流滞经年，异乡言语差能说。繁弦急管故撩人，听着肠如割。千缕垂杨摇曳。记河桥、那时攀折。可怜年少，青镜无情，顿生华发。
玉女摇仙佩
作者：俞士彪
朝代：清

寒霞点鹜，冷雨啼蝉，砌下秋棠未落。纨扇初捐，罗衣乍怯，早晚凉生池阁。幽怨谁堪托。渐裙罗过摺，鬓云慵掠。漫惆怅、故人倖薄，朱户青楼，音信辽廓。三更梦天涯，湘水吴云，端然迷着。拟倩征鸿寄问，翠管花笺，争奈字儿频错。一自别来，玉琴珠箔，都被暗尘封却。秋意增萧索。叹依旧负我，花前深约。向此夜、枕边帐底，泪珠流尽，灯昏漏永，闻寒角。好风明月空如昨。
玉楼春 其一 谒颜子庙感赋
作者：俞士彪
朝代：清

人生寿夭原无着。我待我躬宁肯薄。固穷原是士之常，岂必箪瓢才好学。千秋俎豆偿藜藿。烈烈芳型垂渺邈。而今陋巷岂无人，谁个肯寻颜子乐。
玉楼春 其二 宿庆元县石龙寺听雨
作者：俞士彪
朝代：清

凄风淅淅穿窗槅。灯怯春寒容易黑。檐声滴碎故乡心，应是石龙中夜泣。嘈嘈滩水流偏急。约略山城更漏滴。溪桥明日草青青，惆怅归途何处觅。
玉楼春·案《东白堂词选》题作「春怨」。
作者：俞士彪
朝代：清

东君那肯留春住。水面飞花丝上絮。人生都是闷和愁，天意不离风共雨。凄凉庭院恹恹暮。独自点灯楼上去。手将金枕细叮咛，今夜梦儿须好做。
玉楼春·谒颜子庙感赋
作者：俞士彪
朝代：清

人生寿夭原无着。我待我躬宁肯薄。固穷原是士之常，岂必箪瓢才好学。千秋俎豆偿藜藿。烈烈芳型垂渺邈。而今陋巷岂无人，谁个肯寻颜子乐。凄风淅淅穿窗槅。灯怯春寒容易黑。檐声滴碎故乡心，应是石龙中夜泣。嘈嘈滩水流偏急。约略山城更漏滴。溪桥明日草青青，惆怅归途何处觅。
玉漏迟·案《东白堂词选》题作「别意」
作者：俞士彪
朝代：清
体裁：词

西风多病客，那堪又是，离怀别意。相顾凝眸，此际难传心事。凭仗镜台青影，长与照、愁时颦翠。千万里。冷烟淡月，暮云秋水。知是浪蕊浮花，奈未免多情，谁能遣此。终日痴痴，小楼几番倦倚。忆着春纤佳处，但珍重、旧时针指。今夜里。凄凉自温鸳被。
玲珑四犯
作者：俞士彪
朝代：清

帐冷楼空，怕愁病逢秋，独眠听雨。料没书来，不数遥天雁度。梦里乍图幽会，怎轻放、彩云飞去。便枕儿、恁般僝僽，更望阿谁怜取。当初尚作消魂语。到而今、有愁难赋。拚对着清樽黄菊，岁岁伤迟暮。几点吴霜入鬓，浑不信、少年如许。最难禁无赖，五更风吹变，庭前绿树。
琐窗寒
作者：俞士彪
朝代：清
体裁：词

剪雪成花，堆云掩月，小楼孤宿。纹衾叠起，惆怅后期难卜。忆当初、风情万千，把旧书一日千回读。向黄昏寂寞，魂迷烟树，心惊风竹。幽独。愁千斛。但事事关情，时时寓目。彩云何处，别后年华偏速。对寒窗、自抚玉琴，繁弦难理肠断曲。把临岐、未尽离言，梦里重叮嘱。
瑞鹧鸪
作者：俞士彪
朝代：清

晓来村渡鼓频挝。酒渐销时冷渐加。彻夜何曾成一寐，见人还道不思家。严霜催老青枫树，新涨漂残红蓼花。冷落关河行未尽，临风搔首羡归鸦。
生查子·案《东白堂词选》题作「观闺人夜绣」
作者：俞士彪
朝代：清

趁着玉釭明，细把红茸整。绣得枕儿完，此夜图交颈。卿若未眠时，我也和衣等。金斗火将残，愁杀春纤冷。
疏影
作者：俞士彪
朝代：清

孤灯相对。万千回转侧，总不成睡。独自烧香，独自关门，却又自己安慰。当初记得曾孤另，也不像、这般牵系。向五更、时分雨儿，似哭被儿如水。若说轻离轻别，多应自错了，埋怨谁是。思与不思，忘与不忘，只好凭他心里。从前悟得伊家意，止不过、要侬憔悴。到而今、病染昏沉，也索教人存济。
真珠帘
作者：俞士彪
朝代：清

凄凉院宇孤眠客。听城头、玉漏沉沉三滴。帐影模糊，一点银灯未黑。多少征鸿嘹呖过，但记他、故人消息。悽侧。漫推窗注目，霜寒露白。脉脉。未堪追忆。想凤楼憔悴，别怀谁识。落叶与西风，又一番萧瑟。泪湿红绵金枕冷，纵有梦、何曾成得。愁寂。怕相思切处，粉云遥隔。
眼儿媚·夜归
作者：俞士彪
朝代：清

罗绮筵前醉春醪。归去玉蟾高。碧云楼上，兽镮半扣，凤蜡双挑。被窝熏了还嫌冷，加意把香烧。金篦要剔，翠翘欲整，都待明朝。
祝英台近
作者：俞士彪
朝代：清

水东流，花委地。教我也无计。断水零山、望眼暗流泪。自从那日轻分，雁鸿便断，怎怪你、多心多意。暗牵系。纵使说与伊家，争知这憔悴。暮去朝来，难道不思你。他时月下重逢，心香一炷，把此意、对天盟誓。
翠楼吟
作者：俞士彪
朝代：清

欢不知愁，夜都忘晓，当初忒恁痴绝。岂知杨柳岸，便抵死、催人轻别。思量都彻。有昔日绸缪，而今悲咽。谁传语，后来情绪，从前根节。春去犹自恹恹。怎欲眠又起，乍寒还热。碧云迷去路，便梦也、被他拦截。新来更怯。奈肠岂坚金，鬓非凝漆。小楼外，恼人羌管，又来呜轧。
花心动 其一 用谢无逸韵同沈遹声张砥中作
作者：俞士彪
朝代：清

晓起玉瓶，冰欲冻、双耳料应难热。落尽梨花，不见梅开，春意为谁铺设。种莲陆地难成藕，蒲作剑、刺人无血。春蚕死、丝肠抽尽，茧儿才结。料得薄情顿撇。便勉强温存，也无欢悦。多少工夫，绣就鸳鸯，忍把金针轻拆。人如古镜久沉埋，销磨了、暗中年月。却教我、怎地破他关节。
花心动 其二 用谢无逸韵同沈遹声张砥中作
作者：俞士彪
朝代：清

檀口喷香，呵粉壁、到得几时能热。花底鹣鹣，并影和鸣，忍把网罗张设。杜鹃未劝春归去，先呕尽、一腔心血。临岐语、怕伊忘却，带头曾结。谁个恩情肯撇。便拚死相思，也应心悦。泪眼迷离，纵卜金钱，难辨六爻单拆。银河催趱鹊桥成，浑不管、天边孤月。花谢也、还要问他根节。
花心动·用谢无逸韵同沈遹声张砥中作
作者：俞士彪
朝代：清

晓起玉瓶，冰欲冻、双耳料应难热。落尽梨花，不见梅开，春意为谁铺设。种莲陆地难成藕，蒲作剑、刺人无血。春蚕死、丝肠抽尽，茧儿才结。料得薄情顿撇。便勉强温存，也无欢悦。多少工夫，绣就鸳鸯，忍把金针轻拆。人如古镜久沉埋，销磨了、暗中年月。却教我、怎地破他关节。檀口喷香，呵粉壁、到得几时能热。花底鹣鹣，并影和鸣，忍把网罗张设。杜鹃未劝春归去，先呕尽、一腔心血。临岐语、怕伊忘却，带头曾结。谁个恩情肯撇。便拚死相思，也应心悦。泪眼迷离，纵卜金钱，难辨六爻单拆。银河催趱鹊桥成，浑不管、天边孤月。花谢也、还要问他根节。
苏幕遮
作者：俞士彪
朝代：清

樾阴微，池草细。才说春来，打点伤春意。花暖昼长浑似醉。没甚心情，镇日和衣睡。到如今，思往事。江北江南，都是伤心地。几曲阑干频徙倚。断尽柔肠，只在东风里。臂红轻，眉黛浅。髻上春幡，两个人谁健。寂寞昼长幽梦短。閒倚红楼，袖冷雕阑暖。别情深，诗思倦。剩酒残脂，和泪浇花片。春色不教来小院。谁捲珠帘，放入双飞燕。
苏幕遮·其一
作者：俞士彪
朝代：清

樾阴微，池草细。才说春来，打点伤春意。花暖昼长浑似醉。没甚心情，镇日和衣睡。到如今，思往事。江北江南，都是伤心地。几曲阑干频徙倚。断尽柔肠，只在东风里。
苏幕遮·其二
作者：俞士彪
朝代：清

臂红轻，眉黛浅。髻上春幡，两个人谁健。寂寞昼长幽梦短。閒倚红楼，袖冷雕阑暖。别情深，诗思倦。剩酒残脂，和泪浇花片。春色不教来小院。谁捲珠帘，放入双飞燕。
荆州亭·案《昭代词选》调名作「江亭怨」
作者：俞士彪
朝代：清

夜短愁长难睡。泪与灯花俱坠。街鼓一声声，好似打人心里。累得翠蛾憔悴。难道没些番悔。检出小榴笺，抹杀鸳鸯两字。
菩萨蛮
作者：俞士彪
朝代：清

玉床困拥鸳鸯被。起来未把裙腰系。悄问忆侬不。低头笑不休。粉腮香欲动。颤落钗头凤。风荡玉钩声。又闻花外莺。梦回遥忆深闺夜。灯前懒把残妆卸。和泪唤鸦鬟。问他寒不寒。强拈针线坐。欲睡如何可。风雨一声声。多应是五更。
菩萨蛮 其一 妓馆
作者：俞士彪
朝代：清

花香月暖珠帘捲。传杯促拍欢何限。多少故乡程。为伊且暂停。梦回残烛暗。起佩床头剑。上马独回眸。寒烟逐水流。
菩萨蛮 其二 再至丽水县
作者：俞士彪
朝代：清

八年重走荒山道。半肩行李烟岚绕。洞口小桃花。容颜怕对他。下河门外水。半是离人泪。杜宇一声声。此时多少情。
菩萨蛮·其一
作者：俞士彪
朝代：清

玉床困拥鸳鸯被。起来未把裙腰系。悄问忆侬不。低头笑不休。粉腮香欲动。颤落钗头凤。风荡玉钩声。又闻花外莺。
菩萨蛮·其二
作者：俞士彪
朝代：清

梦回遥忆深闺夜。灯前懒把残妆卸。和泪唤鸦鬟。问他寒不寒。强拈针线坐。欲睡如何可。风雨一声声。多应是五更。
菩萨蛮·妓馆
作者：俞士彪
朝代：清

花香月暖珠帘捲。传杯促拍欢何限。多少故乡程。为伊且暂停。梦回残烛暗。起佩床头剑。上马独回眸。寒烟逐水流。八年重走荒山道。半肩行李烟岚绕。洞口小桃花。容颜怕对他。下河门外水。半是离人泪。杜宇一声声。此时多少情。
蕙兰芳引·晓意
作者：俞士彪
朝代：清

玉漏半沉，傍花影、翠楼深掩。纱槅朦胧，飞过流萤一点。单栖无绪，但醉梦、昏沉如魇。到五更风息，隐隐寺钟惊撼。前事萦怀，新愁入鬓，顿自消减。谢残月孤灯，照我旧时枕簟。模糊香字，未堪重览。天欲明、门外斗斜河淡。
虞美人 其一 别恨
作者：俞士彪
朝代：清

画船挝鼓催行路。留也终须去。看人离别已销魂。何况而今亲作送行人。病时将息愁时耐。只要情长在。浮萍流水各匆匆。或是他年侥倖得重逢。
虞美人 其一 案《西陵词选》题作「客思」。
作者：俞士彪
朝代：清

来时行乐邯郸道。着意誇年少。酒酣耳热袒貂裘。华烛娇娥扶我上高楼。而今客久思归去。独走天涯路。征衫薄薄泪重重。衰草原头病马逐秋风。
虞美人 其二 雪中过李太白酒楼
作者：俞士彪
朝代：清

飞鸢坠地饥鹰瘦。平野云低覆。棱层冰雪压貂裘。勒马城根抬首见高楼。先生去矣千馀载。楼却依然在。我思沽酒一登临。此日寥寥谁舆伴孤斟。
虞美人 其四 元宵
作者：俞士彪
朝代：清

长街竞作烧灯会。向晚笙歌沸。眼前风景不争多。只奈此身长在异乡何。荧荧一点残釭照。愁也无人晓。薄寒侵臂酒醒时。墙外不知谁个闹蛾儿。
虞美人·其三
作者：俞士彪
朝代：清

当初郎读纱窗下。妾正梳头罢。凭肩低揾口唇朱。笑指二三难字问奴奴。而今郎去归期晚。妾也梳头懒。牙签冷落罥香尘。却剪云鬟千里寄行人。
虞美人·其三
作者：俞士彪
朝代：清

明灯照脸娇波滑。我已消魂杀。扇边呖呖转香喉。拚得为伊瘦了一生休。殷勤不住回眸顾。岂为宫商误。狂郎家近阖闾城。唱到江南一曲最难听。
虞美人·其二
作者：俞士彪
朝代：清

壁灯摇漾红梅影。人与花俱冷。翠衾独拥耐残更。难道今宵毕竟、不天明。暗风和雪敲窗下。听着心儿怕。十年前事一思量。枕上红冰冻杀小鸳鸯。
虞美人·别恨
作者：俞士彪
朝代：清

画船挝鼓催行路。留也终须去。看人离别已销魂。何况而今亲作送行人。病时将息愁时耐。只要情长在。浮萍流水各匆匆。或是他年侥倖得重逢。壁灯摇漾红梅影。人与花俱冷。翠衾独拥耐残更。难道今宵毕竟、不天明。暗风和雪敲窗下。听着心儿怕。十年前事一思量。枕上红冰冻杀小鸳鸯。当初郎读纱窗下。妾正梳头罢。凭肩低揾口唇朱。笑指二三难字问奴奴。而今郎去归期晚。妾也梳头懒。牙签冷落罥香尘。却剪云鬟千里寄行人。
虞美人·案《西陵词选》题作「客思」。
作者：俞士彪
朝代：清

来时行乐邯郸道。着意誇年少。酒酣耳热袒貂裘。华烛娇娥扶我上高楼。而今客久思归去。独走天涯路。征衫薄薄泪重重。衰草原头病马逐秋风。飞鸢坠地饥鹰瘦。平野云低覆。棱层冰雪压貂裘。勒马城根抬首见高楼。先生去矣千馀载。楼却依然在。我思沽酒一登临。此日寥寥谁舆伴孤斟。明灯照脸娇波滑。我已消魂杀。扇边呖呖转香喉。拚得为伊瘦了一生休。殷勤不住回眸顾。岂为宫商误。狂郎家近阖闾城。唱到江南一曲最难听。长街竞作烧灯会。向晚笙歌沸。眼前风景不争多。只奈此身长在异乡何。荧荧一点残釭照。愁也无人晓。薄寒侵臂酒醒时。墙外不知谁个闹蛾儿。
蝶恋花
作者：俞士彪
朝代：清

有限青春容易负。万水千山，忍便轻身去。愁里行行愁里住。有谁伴你朝和暮。冷落平沙荒草路。薄薄衫儿，最怕秋风雨。瘦得沈腰如一缕。征鞍莫作消魂语。罗袖淹淹红泪涴。没计驱愁，只得和愁坐。此夜悽惶惟有我。玉楼香梦曾知么。唱尽相思谁与和。剩枕閒衾，有甚心情卧。架上荧荧灯蕊堕。床头冷落金猊火。烟径凄迷生碧草。盼得春来，却被春颠倒。寒食清明都过了。乍晴乍雨成烦恼。镜里朱颜容易老。一段閒情，转怕人知道。昨夜小楼寒尚峭。柳绵吹尽东风晓。小苑春深寒意浅。谁拗墙花，蓦地抬头见。羞晕满腮娇满眼。牵衣才得和衣转。苔滑泥香行未便。却到窗前，又是鹦哥唤。十二珠帘閒不捲。东风吹落残红片。九十韶华空在眼。绿暗红稀，料是东君倦。谁说春风能似剪。閒愁缕缕何曾断。一枕斜阳莺语乱。幽梦初回，失口曾轻唤。万种相思春不管。暮江烟水知深浅。忽暖忽寒晴又雨。天也如人，直恁无凭据。郊外翠尘堤上絮。梦魂迷却江南路。不忍再吟肠断句。赚到而今，只有愁如许。独倚危楼春欲暮。画船犹自催歌舞。幽梦不来肠寸断。瘦影支离，怕与灯相见。故意朦胧睃着眼。暗风吹起红罗幔。曲着腰儿过夜半。翠被无情，熏杀难教暖。檐铁声声和雨颤。谁家楼阁催弦管。几上玉炉初断火。谁把朱门，未晚和愁锁。月入重帘人一个。影儿着意周旋我。恰记凤楼相对坐。到得而今，寂寞如何卧。风过绿窗寒叶堕。可怜梦也无缘做。催唱新词回却面。避着灯儿，偷眼将侬看。嘱付娇波休再转。座中狂客柔肠断。莫惜酒阑容易散。好梦成时，应也还相见。只怕梦中终是幻。不如醉里重留恋。绿柳桥边舟待发。江水骊歌，一样声儿咽。云黯天低疏雨歇。这般时候偏离别。万种恩情坚似铁。地久天长，岂待临歧说。珍重此身休薄劣。不愁欢会无时节。好信都教归雁哄。愁上眉来，没有些时空。帘外雨声频滴涌。有人枕上心儿痛。斗帐风吹梅影动。好个鸳衾，无计和伊共。待得绸缪除是梦。怕他邻笛声三弄。
蝶恋花
作者：俞士彪
朝代：清

远岫棱层和恨叠。碧海迢迢，不比相思阔。愁到浓时无可说。倚窗碎剪同心绪。伊作繁花侬作蝶。恋着芳春，到也风流杀。何事痴情成永别。年年池馆风和月。听着檐铃风阵阵。寒月窥窗，照我长孤闷。多少暗尘萦玉轸。灯花夜夜无凭准。点滴漏声都是恨。万转千回，才得三更尽。越水吴山何处问。今生可有相逢分。褦襶寻君偏不遇。到得君来，惆怅空归去。应是天公能作妒。不教容易成欢聚。烟树高城长间阻。忽讶青鸾，掷下惊人句。红藕碧兰香缕缕。凉飔消尽閒庭暑。双袖都教红酒涴。故意缠绵，挨着罗裙坐。红粉回头休笑我。明朝此会重来么。醉唱金衣君且和。便到沉迷，肯放谁先卧。金井鸦啼寒月堕。霜风吹灭残灯火。乘兴偶来西水畔。感得多贤，执手频相挽。此日囗烽天下满。吾侪诗酒还堪恋。不见祇愁相见晚。见了轻分，却又愁无限。秋水片帆行渐远。苍葭白露迷人眼。入暮帘前风雪乱。似我离愁，扫却还堆满。光景看看时序换。此身犹在天涯畔。我爱梅花堪作伴。花却无情，不把清香绽。寒酒一尊灯一盏。迢迢枕上乡魂远。
蝶恋花 其三 案《东白堂词选》题作「春病」
作者：俞士彪
朝代：清

烟径凄迷生碧草。盼得春来，却被春颠倒。寒食清明都过了。乍晴乍雨成烦恼。镜里朱颜容易老。一段閒情，转怕人知道。昨夜小楼寒尚峭。柳绵吹尽东风晓。
蝶恋花 其三 酬陆荩思先生
作者：俞士彪
朝代：清

褦襶寻君偏不遇。到得君来，惆怅空归去。应是天公能作妒。不教容易成欢聚。烟树高城长间阻。忽讶青鸾，掷下惊人句。红藕碧兰香缕缕。凉飔消尽閒庭暑。
蝶恋花 其五 留别西水卓有枚、卓火传先生，宋受谷、张王士、张玉书、卓次厚诸子
作者：俞士彪
朝代：清

乘兴偶来西水畔。感得多贤，执手频相挽。此日囗烽天下满。吾侪诗酒还堪恋。不见祇愁相见晚。见了轻分，却又愁无限。秋水片帆行渐远。苍葭白露迷人眼。
蝶恋花 其六 案《东白堂词选》题作「春怀」
作者：俞士彪
朝代：清

忽暖忽寒晴又雨。天也如人，直恁无凭据。郊外翠尘堤上絮。梦魂迷却江南路。不忍再吟肠断句。赚到而今，只有愁如许。独倚危楼春欲暮。画船犹自催歌舞。
蝶恋花 其六 雪夜
作者：俞士彪
朝代：清

入暮帘前风雪乱。似我离愁，扫却还堆满。光景看看时序换。此身犹在天涯畔。我爱梅花堪作伴。花却无情，不把清香绽。寒酒一尊灯一盏。迢迢枕上乡魂远。
蝶恋花 其四 醉后作
作者：俞士彪
朝代：清

双袖都教红酒涴。故意缠绵，挨着罗裙坐。红粉回头休笑我。明朝此会重来么。醉唱金衣君且和。便到沉迷，肯放谁先卧。金井鸦啼寒月堕。霜风吹灭残灯火。
蝶恋花·其一
作者：俞士彪
朝代：清

有限青春容易负。万水千山，忍便轻身去。愁里行行愁里住。有谁伴你朝和暮。冷落平沙荒草路。薄薄衫儿，最怕秋风雨。瘦得沈腰如一缕。征鞍莫作消魂语。
蝶恋花·其一
作者：俞士彪
朝代：清

远岫棱层和恨叠。碧海迢迢，不比相思阔。愁到浓时无可说。倚窗碎剪同心绪。伊作繁花侬作蝶。恋着芳春，到也风流杀。何事痴情成永别。年年池馆风和月。
蝶恋花·其七
作者：俞士彪
朝代：清

幽梦不来肠寸断。瘦影支离，怕与灯相见。故意朦胧睃着眼。暗风吹起红罗幔。曲着腰儿过夜半。翠被无情，熏杀难教暖。檐铁声声和雨颤。谁家楼阁催弦管。
蝶恋花·其九
作者：俞士彪
朝代：清

催唱新词回却面。避着灯儿，偷眼将侬看。嘱付娇波休再转。座中狂客柔肠断。莫惜酒阑容易散。好梦成时，应也还相见。只怕梦中终是幻。不如醉里重留恋。
蝶恋花·其二
作者：俞士彪
朝代：清

听着檐铃风阵阵。寒月窥窗，照我长孤闷。多少暗尘萦玉轸。灯花夜夜无凭准。点滴漏声都是恨。万转千回，才得三更尽。越水吴山何处问。今生可有相逢分。
蝶恋花·其二
作者：俞士彪
朝代：清

罗袖淹淹红泪涴。没计驱愁，只得和愁坐。此夜悽惶惟有我。玉楼香梦曾知么。唱尽相思谁与和。剩枕閒衾，有甚心情卧。架上荧荧灯蕊堕。床头冷落金猊火。
蝶恋花·其五
作者：俞士彪
朝代：清

九十韶华空在眼。绿暗红稀，料是东君倦。谁说春风能似剪。閒愁缕缕何曾断。一枕斜阳莺语乱。幽梦初回，失口曾轻唤。万种相思春不管。暮江烟水知深浅。
蝶恋花·其八
作者：俞士彪
朝代：清

几上玉炉初断火。谁把朱门，未晚和愁锁。月入重帘人一个。影儿着意周旋我。恰记凤楼相对坐。到得而今，寂寞如何卧。风过绿窗寒叶堕。可怜梦也无缘做。
蝶恋花·其十
作者：俞士彪
朝代：清

绿柳桥边舟待发。江水骊歌，一样声儿咽。云黯天低疏雨歇。这般时候偏离别。万种恩情坚似铁。地久天长，岂待临歧说。珍重此身休薄劣。不愁欢会无时节。
蝶恋花·其十一
作者：俞士彪
朝代：清

好信都教归雁哄。愁上眉来，没有些时空。帘外雨声频滴涌。有人枕上心儿痛。斗帐风吹梅影动。好个鸳衾，无计和伊共。待得绸缪除是梦。怕他邻笛声三弄。
蝶恋花·其四
作者：俞士彪
朝代：清

小苑春深寒意浅。谁拗墙花，蓦地抬头见。羞晕满腮娇满眼。牵衣才得和衣转。苔滑泥香行未便。却到窗前，又是鹦哥唤。十二珠帘閒不捲。东风吹落残红片。
行香子·壬子清明时客龙泉县
作者：俞士彪
朝代：清

流滞荒城。无限凄清。正愁时、谁道清明。韶华游冶，怕杀关情。也不须提，不须问，不须听。独自行行。多少山程。梦回时、月冷茅亭。鬓丝渐变，带眼堪惊。总没人知，没人见，没人疼。
西江月
作者：俞士彪
朝代：清

架上剔残金粟，镜前卸却瑶簪。看看月色转花阴。又是小鬟催寝。嫩柳私愁莺度，娇花暗怕蜂侵。低头无语自沉吟。坐皱湘裙红锦。午醉渐松鸦鬓，春愁暗损蛾眉。鸳衾绣罢已多时。留待玉郎同睡。架上鸟声寂寂，庭前日影迟迟。风摇帘幕燕交飞。片片花儿落地。贪耍惯抛残绣，禁寒强试新罗。泥人怀抱不腾那。狼藉满头花朵。玉子未曾应劫，红牙又索教歌。真珠帘外日西趖。误了小窗书课。
西江月·其一
作者：俞士彪
朝代：清

架上剔残金粟，镜前卸却瑶簪。看看月色转花阴。又是小鬟催寝。嫩柳私愁莺度，娇花暗怕蜂侵。低头无语自沉吟。坐皱湘裙红锦。
西江月·其三
作者：俞士彪
朝代：清

贪耍惯抛残绣，禁寒强试新罗。泥人怀抱不腾那。狼藉满头花朵。玉子未曾应劫，红牙又索教歌。真珠帘外日西趖。误了小窗书课。
西江月·其二
作者：俞士彪
朝代：清

午醉渐松鸦鬓，春愁暗损蛾眉。鸳衾绣罢已多时。留待玉郎同睡。架上鸟声寂寂，庭前日影迟迟。风摇帘幕燕交飞。片片花儿落地。
西河·案《东白堂词选》题作「春闺怨」。
作者：俞士彪
朝代：清

春色快。玉容暗里都改。庭前开尽海棠花，几时曾戴。一番风信一番愁，自家没个聊赖。冷瑶瑟，宽绣带。病儿知为谁害。黄莺紫燕自双双，不将人睬。可怜磨得镜儿明，晓窗谁画眉黛。并肩执手甚日再。叹佳期、空恁耽待。欲寄相思天外。又嗔他千里、暮云叆叇。绿水青芜，愁无奈。
西河·案《东白堂词选》题作「春闺怨」。
作者：俞士彪
朝代：清

春色快。玉容暗里都改。庭前开尽海棠花，几时曾戴。一番风信一番愁，自家没个聊赖。并肩执手甚日再。叹佳期、空恁耽待。欲寄相思天外。又嗔他千里、暮云叆叇。绿水青芜，愁无奈。
解连环
作者：俞士彪
朝代：清

春愁易惹。叹少年碌碌，韶华难借。又况是、孤旅天涯，对溪柳参差，山桃艳冶。疏雨潇潇，才晴了、片时还下。恨王孙流滞，芳草没情，绿遍平野。小庭日长閒暇。检旧时纨素，独坐重写。早自闭却重门，但花照孤眠，慵拨香灺。弦冷尊空，更说甚、春宵无价。恁凄凉、谁念此情，不如归也。
谒金门·大雨过栝苍桃花岭
作者：俞士彪
朝代：清

云羃羃。行到不知朝夕。电走雷轰天地坼。满山山鬼泣。洞口桃花难觅。沙路斑斑虎迹。鸟也知人无气力。声声行不得。
贺新郎
作者：俞士彪
朝代：清

寂寂重门闭。镇黄昏、懒挑兰灺，半閒鸳被。万点潇潇无情雨，时向纱窗飞坠。恰也似、伴人愁泪。谁说春宵非易得，怎浑如、秋夜难成寐。无语处，暗憔悴。天公料得无私意。想人间、昏昏晓晓，一般况味。可惜少年行乐事，大半输他梦里。酒醒后、小楼遍倚。独自三更凝望久，但春山、烟树春江水。离别恨，倩谁寄。
贺新郎 其一 读洪昉思纪行诸诗
作者：俞士彪
朝代：清

年少襟怀旷。似茫茫、置身天际，裂云高唱。马上千行奚囊句，写尽长途行况。应胜却、梦游神往。易水秋风千年冷，绕燕台、夜夜哀笳响。望诸墓，果无恙。淋漓激楚人争赏。羡毫端、长江巨飓，大河奔浪。醉按玉龙悲歌罢，霹雳一声纸上。方信是、搏狮缚象。多少风尘长安客，怎洪生、独自牢骚状。应费我，百日想。
贺新郎 其三 过淮阴侯钓鱼台兼谒漂母祠
作者：俞士彪
朝代：清

秋客多萧索。看船头、西风淅沥，暮云寥廓。落日危亭荒草岸，一叶小舟初泊。倚双桨、清尊孤酌。欲酹王孙何处问，但汤汤、淮水流如昨。碑上字，半斑驳。无聊日把渔竿握。又谁知、渡罂背水，恁多挥霍。千古封侯人不少，大半风尘流落。叹今世、人情更恶。若肯相逢哀一饭，便万金为报犹惭薄。吾与母，预相约。
贺新郎 其二 九日途中忆兄璈伯
作者：俞士彪
朝代：清

系马河桥驿。看隋堤、夜来霜重，顿凋柳色。故国重阳风雨际，已是千愁堆积。又何况、他乡他席。手种黄花开也未，拂征尘、破帽频欹侧。抬望眼，水云隔。吴山兄弟登高日。想风前、茱萸遍插。也应愁戚。冷落园林谁送酒，伴着二人岑寂。更遥忆、长途劳客。木落猿啼天欲暮，料思君、思我同沾臆。沙上雁，又嘹呖。
贺新郎 其四 送佟梅岑归金陵
作者：俞士彪
朝代：清

风雅今谁好。羡翩翩、才华俊逸，如君绝少。立志欲寻千古业，赢得一时倾倒。浑笑杀、轻肥年少。懒向凤池鸣玉佩，且暂来、湖上閒登眺。招我辈，共长啸。无端便尔催归棹。立长亭、江风吹面，斜阳低照。花满昼船诗满袖，玉盏红醪香绕。更不羡、遨游瀛岛。此日唱酬俱少壮，便别离、何必增烦恼。相忆处，听啼鸟。
贺新郎·读洪昉思纪行诸诗
作者：俞士彪
朝代：清

年少襟怀旷。似茫茫、置身天际，裂云高唱。马上千行奚囊句，写尽长途行况。应胜却、梦游神往。易水秋风千年冷，绕燕台、夜夜哀笳响。望诸墓，果无恙。淋漓激楚人争赏。羡毫端、长江巨飓，大河奔浪。醉按玉龙悲歌罢，霹雳一声纸上。方信是、搏狮缚象。多少风尘长安客，怎洪生、独自牢骚状。应费我，百日想。系马河桥驿。看隋堤、夜来霜重，顿凋柳色。故国重阳风雨际，已是千愁堆积。又何况、他乡他席。手种黄花开也未，拂征尘、破帽频欹侧。抬望眼，水云隔。吴山兄弟登高日。想风前、茱萸遍插。也应愁戚。冷落园林谁送酒，伴着二人岑寂。更遥忆、长途劳客。木落猿啼天欲暮，料思君、思我同沾臆。沙上雁，又嘹呖。秋客多萧索。看船头、西风淅沥，暮云寥廓。落日危亭荒草岸，一叶小舟初泊。倚双桨、清尊孤酌。欲酹王孙何处问，但汤汤、淮水流如昨。碑上字，半斑驳。无聊日把渔竿握。又谁知、渡罂背水，恁多挥霍。千古封侯人不少，大半风尘流落。叹今世、人情更恶。若肯相逢哀一饭，便万金为报犹惭薄。吾与母，预相约。风雅今谁好。羡翩翩、才华俊逸，如君绝少。立志欲寻千古业，赢得一时倾倒。浑笑杀、轻肥年少。懒向凤池鸣玉佩，且暂来、湖上閒登眺。招我辈，共长啸。无端便尔催归棹。立长亭、江风吹面，斜阳低照。花满昼船诗满袖，玉盏红醪香绕。更不羡、遨游瀛岛。此日唱酬俱少壮，便别离、何必增烦恼。相忆处，听啼鸟。
踏莎行
作者：俞士彪
朝代：清

梦有工夫，愁无气力。厌厌夜坐偏岑寂。向来孤月照双栖，人间今夕同离隔。芳信谁传，流年自惜。心儿莫似灯儿黑。落花风过玉帘空，无言暗把阑干拍。眉翠轻匀，臂红微露。晓妆初罢窥朱户。玉床斜倚绣鸳鸯，珠帘半捲调鹦鹉。漠漠香尘，濛濛飞絮。行人惆怅频回顾。韆鞦过尽紫骝嘶，明朝认着垂杨路。菱鉴蒙尘，兰膏泻泪。今春谙尽愁滋味。阶前开了合欢花，床头叠起鸳鸯被。芳草无情，东风有意。朦胧淡月帘垂地。子规不去唤人归，三更故搅银屏睡。
踏莎行 其一 咏雁
作者：俞士彪
朝代：清

呖呖哀鸣，翛翛倦羽。经年也学人羁旅。烟汀沙渚恐无凭，不曾寄得书儿去。上苑荒凉，衡阳间阻。有人独倚阑干数。楼头过尽万千行，残霞落照秋江暮。
踏莎行 其二 寄内
作者：俞士彪
朝代：清

不道轻离，竟成久别。因循过了花时节。青衫红袖泪痕多，英雄儿女伤心血。裘敝囊空，鱼沉雁绝。近来愈觉思家切。若言归梦总无凭，只须问取三更月。
踏莎行·其一
作者：俞士彪
朝代：清

梦有工夫，愁无气力。厌厌夜坐偏岑寂。向来孤月照双栖，人间今夕同离隔。芳信谁传，流年自惜。心儿莫似灯儿黑。落花风过玉帘空，无言暗把阑干拍。
踏莎行·其三
作者：俞士彪
朝代：清

菱鉴蒙尘，兰膏泻泪。今春谙尽愁滋味。阶前开了合欢花，床头叠起鸳鸯被。芳草无情，东风有意。朦胧淡月帘垂地。子规不去唤人归，三更故搅银屏睡。
踏莎行·其二
作者：俞士彪
朝代：清

眉翠轻匀，臂红微露。晓妆初罢窥朱户。玉床斜倚绣鸳鸯，珠帘半捲调鹦鹉。漠漠香尘，濛濛飞絮。行人惆怅频回顾。韆鞦过尽紫骝嘶，明朝认着垂杨路。
踏莎行·咏雁
作者：俞士彪
朝代：清

呖呖哀鸣，翛翛倦羽。经年也学人羁旅。烟汀沙渚恐无凭，不曾寄得书儿去。上苑荒凉，衡阳间阻。有人独倚阑干数。楼头过尽万千行，残霞落照秋江暮。不道轻离，竟成久别。因循过了花时节。青衫红袖泪痕多，英雄儿女伤心血。裘敝囊空，鱼沉雁绝。近来愈觉思家切。若言归梦总无凭，只须问取三更月。
过秦楼
作者：俞士彪
朝代：清

桃李初残，燕莺渐老，又是一春过却。不辨寒暄，未分晴雨，天气近来偏恶。对此迅景难留，岁岁东风，误人如昨。叹未名未禄，迁延经岁，壮怀萧索。空见说。油壁穿花，骕骦系柳，自有少年欢谑。翠袖当垆，红牙促酒，随分人生行乐。恁种疏狂，奈余病极，都嫌愁浓难铄。向小窗细忆，此际怕人问着。
醉春风·案《东白堂词选》题作「别怨」
作者：俞士彪
朝代：清

曾说休迤逗。何事轻分手。别来莫道不相思，彀。彀。彀。残月帘西，暮云楼上，那些时候。春色来何骤。人意应非旧。归期曾指杏花残，谬。谬。谬。望到如今，看看又是，海棠开后。
金明池
作者：俞士彪
朝代：清

桃萼烘霞，杨枝舞雪，春到犹辜欢约。东风里、娇莺嫩草，尚萦绕、旧日池阁。怅年来、信杳音沉，浪说道、双燕锦书堪托。想金谷重扃，铜台深锁，谁弄床头弦索。病里几番思量着。这春病恹恹，为伊情薄。凭谁惜、腰肢瘦损，空自叹、心情寂寞。更无端、徙倚高楼，见如画江山，游人相谑。向野水桥边，夕阳亭畔，竞设寻花杯勺。
金菊对芙蓉·客中怀张景龙
作者：俞士彪
朝代：清

渺渺征途，劳劳倦客，此生长在他乡。怅良朋别后，岁月偏长。浮云流水天涯外，料南鸿、应到钱塘。知君独对，小轩修竹，尽日徜徉。望里露白葭苍。恨名牵利缚，未办归航。纵新词细读，难慰思量。风雨驿亭鸡欲唱，忆同游、晓梦迷茫。何时归去，分题刻烛，重醉西窗。
金钱子·案《西陵词选》题作「东城同沈遹声作」。
作者：俞士彪
朝代：清

云锁深林，风里梵声时度。水潺湲、乱红流去。古木亭亭，伴愁人凝伫。点点归鸦，斜阳芳草东城路。碧野朱桥，记是那时门户。到而今、旧欢何处。零落桃花，但魂销崔护。凝想无聊，隔墙头又催箫鼓。
长相思·客中送春
作者：俞士彪
朝代：清

花东流。水东流。薄倖春光不暂留。人来天尽头。暮云收。暮山稠。满眼云山不尽愁。如何独倚楼。
阮郎归
作者：俞士彪
朝代：清

飞琼底事下瑶池。妆成无限思。为寻春色到芳堤。轻风吹欲飞。垂柳弱，妒腰肢。齐纨素手携。人间难觅恁芳姿。相逢值得痴。
雨中花·客夜不寐
作者：俞士彪
朝代：清

淅淅风吹窗上纸。断送得、羁人无寐。叹一盏残灯，半床孤影，归路三千里。枕边落尽思乡泪。漏未歇、披衣重起。听倦马嘶寒，荒鸡唱晓，雨在疏林里。
青玉案·送春
作者：俞士彪
朝代：清

人间那是无愁处。何况是、春归去。着意留春春不住。莫教到得，明年今日，又说人虚度。人生拚却愁如许。不肯叨叨向春诉。絮逐芳尘花逐雨。春今如此，人今如此，毕竟谁辜负。
风中柳
作者：俞士彪
朝代：清

荒草寒烟，销尽古今人骨。叹劳生、几时休歇。弓刀千骑，算总成虚设。黍离离、谁家宫阙。问柳寻花，自有眼前风月。醉浓时、凤团消渴。曲肱高卧，任兔乌奔越。廿一史、不须翻阅。
风流子
作者：俞士彪
朝代：清

阿娇新贮屋，风流客、真个忒疏狂。记因怕夜寒、悬罗作帐，还愁风冷，剪纸糊窗。更多事，代开青玉镜，为叠镂金箱。翠阁树阴，正宜凭眺，绣帘日暖，恰好梳妆。情知终无济，争无奈、此际扰乱痴肠。欲诉从前密意，却倩谁将。想綵毫入梦，画眉有分，玉梭纵拒，折齿何妨。听着回廊步屧，更惹思量。新词堪寄怨，才欲写、还又怕人知。恨曲港水深、云槎难泛，石桥路阻，骄马空嘶。但凝想，红蕖临岸处，芳树掩门时。近日带围，未知宽减，前春心病，怎地支持。人生隙驹耳，匆匆里、易把好事参差。但愿伊长年少，我不分离。想玉液染唇，似尝仙药，粉痕揾袖，胜曳朝衣。料得兰心蕙性，怜我情痴。池边庭户敞，云軿下、羞脸嫩红微。叹一句胜常、未堪消受，几番回首，镇费猜疑。但无赖，绕筵寻粉泽，随路认香泥。画槛忒高，半遮莲袜，春风太软，不动罗衣。此时魂消也，花枝上、一任杜宇催归。自笑一生伶俐，半刻痴迷。想深闺夜语，无嫌两小，后宫春暖，便欲双飞。怕是灯明空局，究竟无期。
风流子·其一
作者：俞士彪
朝代：清

阿娇新贮屋，风流客、真个忒疏狂。记因怕夜寒、悬罗作帐，还愁风冷，剪纸糊窗。更多事，代开青玉镜，为叠镂金箱。翠阁树阴，正宜凭眺，绣帘日暖，恰好梳妆。情知终无济，争无奈、此际扰乱痴肠。欲诉从前密意，却倩谁将。想綵毫入梦，画眉有分，玉梭纵拒，折齿何妨。听着回廊步屧，更惹思量。
风流子·其三
作者：俞士彪
朝代：清

池边庭户敞，云軿下、羞脸嫩红微。叹一句胜常、未堪消受，几番回首，镇费猜疑。但无赖，绕筵寻粉泽，随路认香泥。画槛忒高，半遮莲袜，春风太软，不动罗衣。此时魂消也，花枝上、一任杜宇催归。自笑一生伶俐，半刻痴迷。想深闺夜语，无嫌两小，后宫春暖，便欲双飞。怕是灯明空局，究竟无期。
风流子·其二
作者：俞士彪
朝代：清

新词堪寄怨，才欲写、还又怕人知。恨曲港水深、云槎难泛，石桥路阻，骄马空嘶。但凝想，红蕖临岸处，芳树掩门时。近日带围，未知宽减，前春心病，怎地支持。人生隙驹耳，匆匆里、易把好事参差。但愿伊长年少，我不分离。想玉液染唇，似尝仙药，粉痕揾袖，胜曳朝衣。料得兰心蕙性，怜我情痴。
风流子·题吴青来清狂小影
作者：俞士彪
朝代：清

思君非一日，今朝也、喜得见清狂。想不写颊毛，偏传阿堵，纵添蝇迹，无玷清扬。更相对，绿杨千万缕，红杏两三行。乍道安仁，未曾傅粉，旋疑荀令，怎不闻香。风流当年少，沉想处应是，暗惜韶光。只怕芳心呕尽，此意谁将。羡绮句初成，堪传金石，彩毫挥处，尽是琳琅。待剪明霞一片，付与青箱。
鹊桥仙
作者：俞士彪
朝代：清

落梅千点，湿云万叶，欲问韶华何处。罗襟渍泪不曾干，怎怪得、春来多雨。芳尊酒冷，瑶琴尘积，便有心情难诉。怕他柳眼惯窥人，不敢向、小亭閒步。齐纨似玉，越罗如水，楼上晚妆初歇。冰肌玉骨自生凉，怎要得、人心长热。柳风入袂，荷香拂枕，天畔又悬新月。离情别恨不能言，生怪杀、暮蝉呜咽。疏桐引露，残蕉滴雨，半晌漏声才下。梦中不见彩云归，但独对、残灯无话。醉轻易醒，愁多难讳，羞说沈腰堪把。缄将白发寄伊行，更莫为、有情惊诧。更筹渐尽，帘钩犹挂，翠被香消谁爇。见时也只是寻常，才不见、便增悲咽。月华照罢，雁声啼过，懒把恨词重阅。梦魂夜夜隔妆台，料还是、相思未切。朔风吹面，晓霜迷路，又唱骊歌一阕。眼前多少送行人，知为着、阿谁呜咽。金尊懒劝，玉箫空奏，回首乱山重叠。此生羡杀少情人，怎鍊得、柔肠似铁。翠云卸枕，玉楼衬被，双颊夜来偏好。金钩银蒜影模糊，灯一点、不妨留照。薄酲未醒，暗香正暖，睨着横波微笑。玉郎已是瘦棱棱，怕明日、腰围更小。漏声难数，雨声休听，强把星眸双闭。个侬原是病烦人，最怕是、夜来无寐。万千泪点，未零先揾，瞒着鸳鸯绣被。高烧银烛到天明，只照得、影儿独自。黛螺初点，玉纤轻握，催煖金壶绿醑。旧巢燕子一双儿，也学我、绮窗私语。怕他娇小，费侬珍惜，好个朝朝暮暮。万年枝上合欢花，浑不信、人间春去。
鹊桥仙 其一 初至兖州报家大人
作者：俞士彪
朝代：清

黄花老却，丹枫落尽，寒气渐侵衣袂。秋风病子落天涯，料岂是、亲心得已。岁华荏苒，故人零落，千古泗桥流水。荒烟白草兖州城，但日暮、哀笳竞起。
鹊桥仙 其二 夏思
作者：俞士彪
朝代：清

齐纨似玉，越罗如水，楼上晚妆初歇。冰肌玉骨自生凉，怎要得、人心长热。柳风入袂，荷香拂枕，天畔又悬新月。离情别恨不能言，生怪杀、暮蝉呜咽。
鹊桥仙 其二 客兖州哭马龙伯先生
作者：俞士彪
朝代：清

歌传蒿里，琴亡流水，痛我穷途谁主。庭前寒月下梧桐，只此景便分今古。八年道义，千秋契合，肠断音容何处。茫茫归路二千馀，是昨岁、同君来路。
鹊桥仙 其五 送别
作者：俞士彪
朝代：清

朔风吹面，晓霜迷路，又唱骊歌一阕。眼前多少送行人，知为着、阿谁呜咽。金尊懒劝，玉箫空奏，回首乱山重叠。此生羡杀少情人，怎鍊得、柔肠似铁。
鹊桥仙·其一
作者：俞士彪
朝代：清

落梅千点，湿云万叶，欲问韶华何处。罗襟渍泪不曾干，怎怪得、春来多雨。芳尊酒冷，瑶琴尘积，便有心情难诉。怕他柳眼惯窥人，不敢向、小亭閒步。
鹊桥仙·其七
作者：俞士彪
朝代：清

漏声难数，雨声休听，强把星眸双闭。个侬原是病烦人，最怕是、夜来无寐。万千泪点，未零先揾，瞒着鸳鸯绣被。高烧银烛到天明，只照得、影儿独自。
鹊桥仙·其三
作者：俞士彪
朝代：清

疏桐引露，残蕉滴雨，半晌漏声才下。梦中不见彩云归，但独对、残灯无话。醉轻易醒，愁多难讳，羞说沈腰堪把。缄将白发寄伊行，更莫为、有情惊诧。
鹊桥仙·其八
作者：俞士彪
朝代：清

黛螺初点，玉纤轻握，催煖金壶绿醑。旧巢燕子一双儿，也学我、绮窗私语。怕他娇小，费侬珍惜，好个朝朝暮暮。万年枝上合欢花，浑不信、人间春去。
鹊桥仙·其六
作者：俞士彪
朝代：清

翠云卸枕，玉楼衬被，双颊夜来偏好。金钩银蒜影模糊，灯一点、不妨留照。薄酲未醒，暗香正暖，睨着横波微笑。玉郎已是瘦棱棱，怕明日、腰围更小。
鹊桥仙·其四
作者：俞士彪
朝代：清

更筹渐尽，帘钩犹挂，翠被香消谁爇。见时也只是寻常，才不见、便增悲咽。月华照罢，雁声啼过，懒把恨词重阅。梦魂夜夜隔妆台，料还是、相思未切。
鹊桥仙·初至兖州报家大人
作者：俞士彪
朝代：清

黄花老却，丹枫落尽，寒气渐侵衣袂。秋风病子落天涯，料岂是、亲心得已。岁华荏苒，故人零落，千古泗桥流水。荒烟白草兖州城，但日暮、哀笳竞起。歌传蒿里，琴亡流水，痛我穷途谁主。庭前寒月下梧桐，只此景便分今古。八年道义，千秋契合，肠断音容何处。茫茫归路二千馀，是昨岁、同君来路。
鹧鸪天 其一 宫怨
作者：俞士彪
朝代：清

午睡初醒眉晕重。凉飔吹过景阳钟。玉阶芳树凋秋后，金屋朱颜老镜中。閒绣轴，倚屏风。御沟谁复赋题红。君王雨露浑无准，不信金衣候日虫。
鹧鸪天·其三
作者：俞士彪
朝代：清

为惜名花岂是诬。愿移明月照区区。相逢疑是三生石，欲买愁无十斛珠。门似海，怎传书。萧郎容易得生疏。游丝自是终无力，莫怪残红逐水徂。
鹧鸪天·其二
作者：俞士彪
朝代：清

懒越温柔醉越娇。烛光花影漾红潮。坐来渐觉心肠软，忙里偷将眼色抛。歌舞罢，月儿高。冲寒送我过横桥。有情不在多言语，一句能令魂暗消。
鹧鸪天·宫怨
作者：俞士彪
朝代：清

午睡初醒眉晕重。凉飔吹过景阳钟。玉阶芳树凋秋后，金屋朱颜老镜中。閒绣轴，倚屏风。御沟谁复赋题红。君王雨露浑无准，不信金衣候日虫。懒越温柔醉越娇。烛光花影漾红潮。坐来渐觉心肠软，忙里偷将眼色抛。歌舞罢，月儿高。冲寒送我过横桥。有情不在多言语，一句能令魂暗消。为惜名花岂是诬。愿移明月照区区。相逢疑是三生石，欲买愁无十斛珠。门似海，怎传书。萧郎容易得生疏。游丝自是终无力，莫怪残红逐水徂。
漫兴
作者：俞崧龄
朝代：清

劳人空自惜流年，又见园林春色妍。乍暖乍寒芳草地，欲晴欲雨杏花天。酒当浓后偏贪睡，诗到清时总类禅。荣瘁升沈都不管，焚香聊且诵残篇。
一剪梅·咏腊梅
作者：俞庆曾
朝代：清

仙人不著绿衣裳。半染鹅黄，半染鸦黄。宛如瘦菊媚斜阳。道是秋光。却是春光。素心磬口异寻常。心吐清香，口吐清香。胆瓶斜插傍纱窗。红腊无光。绿腊无光。
一萼红·红梅
作者：俞庆曾
朝代：清
体裁：词

霜娟娟。似微醺乍醒，无力倚阑干。霞透铢衣，脂凝瘦骨，羡君顾影翩翩。曾思否、红罗亭外，明月底、能受晓风尖。一点冰心，轻它凡艳，斗色争妍。手撚一枝春色，正频思寄远，喜遇鸿旋。混迹红尘，犹怀丹灶，未许桃李随肩。因疑是、杏花颜色，立花阴、细细认娇颜。记起相逢旧日，玉照堂前。
临江仙
作者：俞庆曾
朝代：清

帘幕几重亲放好，摊书低拥银灯。之无粗识悔今生。秋深风自急，香冷火犹温。百样思量都已遍，人生何苦钟情。青山它日葬愁痕。红梨花一树，消受月黄昏。
书示抱珠妹
作者：俞庆曾
朝代：清

当时情味了无痕，此后思量总断魂。画尽寒灰书恨字，种来湘竹是愁根。那知身世安排错，如此华年岂忍论。扑面西风禁不得，残阳影里闭閒门。
减字木兰花
作者：俞庆曾
朝代：清

去年今日。南浦绿波曾送别。又到凉秋。赢得天涯揽镜愁。蝉鸣深柳。懒步花阴非中酒。目断遥天。一点征鸿破碧烟。
减字木兰花·七夕
作者：俞庆曾
朝代：清

相逢今日，流黄机畔和愁说。一道银河，赢得年年别泪多。明星皎皎，绮阁红闺争乞巧。人静更深，可有天孙送巧临。
凤凰台上忆吹箫·月下怀修梅表妹
作者：俞庆曾
朝代：清

皎洁冰轮，朦胧烟柳，宵深露湿春衫。望碧天无际，何处长安。回首当年踪迹，花影下同倚红阑。心如醉、一书欲寄，几度重看。漫漫。闲愁闲恨，向梦里寻君，细诉情端。料芸闺无事，也念前欢。记否临歧握手，千万语、只劝加餐。还自愧、浮生若萍，旧约盟寒。
凤凰台上忆吹箫·题桃花人面图
作者：俞庆曾
朝代：清

仙梦迷离，春光依旧，刘郎前度重来。剩小桃无语，嫩蕊偷开。一抹胭脂点水，算当时、镜里红腮。临风态，教人回首，枉自疑猜。徘徊。成阴绿叶，怜往日匆匆，车走轻雷。望巫山云杳，何处天台。一幅生绡留影，花醉露人立苍苔。凝眸看，错疑弄波，罗袜新裁。
南乡子·和弟北上韵
作者：俞庆曾
朝代：清

尘海太劳劳。雁字分飞第几遭。卜尽金钱占尽卦，朝朝。柳汁相期染客袍。回首潞河舠。旧梦如云暗暗消。见说窗前栽杏树，遥遥。能否移根向碧霄。
南乡子·秋宵玩月，寄怀修梅
作者：俞庆曾
朝代：清

花影认朦胧。碧汉苕苕玉露浓。新雁数行云影渡，匆匆。书此芸笺寄远衷。罗袖怯金风。万籁无声独听蛩。小立廊前窥月色，溶溶。照尽闲愁总是空。
南乡子·素心兰
作者：俞庆曾
朝代：清

脉脉素心中。可耐春来淡荡风。记得当时空谷里，寻踪。月地云阶第几峰。金屋翠烟笼。第一幽香锁绮栊。梦远湘云归未得，青葱。移向红闺好伴侬。
南乡子·绣罢偶填
作者：俞庆曾
朝代：清

薄暮闭红窗。忽漫回头自忖量。压线为谁寒素指，端详。袖底西风一味凉。懒去绣鸳鸯。试上楼头望故乡。归雁几行鸦几点，苍茫。远树依依挂夕阳。
南乡子·舟至登云桥，怀修梅
作者：俞庆曾
朝代：清

北望五云高，四叠阳关记此桥。画就双眉闲拥髻，魂销。忆否花栽姊妹娇。细认柳千条，手种杨枝解舞腰。纵有青山前约在，迢遥。且把愁心寄早潮。
南楼令·秋夜与阶青弟作
作者：俞庆曾
朝代：清

有意听疏砧。悠悠客思深。笑年来、每逐征尘。千里家山清夜梦，天际月，最关情。金粟认前身。心如秋水明。绕东篱、戏扑流萤。漫擪玉箫吹古怨，惊宿鸟，振双翎。
即事
作者：俞庆曾
朝代：清

乍寒乍暖熟梅天，自检新茶煮惠泉。棋为息机甘袖手，琴因识趣不张弦。閒阶雨过蜗涎积，深院风来芜影联。静坐芸窗无所事，唐诗细诵绿阴前。
台城路·冬夜寄绚华、抱珠两妹
作者：俞庆曾
朝代：清

北风昨夜催寒紧，罗衾梦中凉透。压线光阴，怀人情绪，无语但笼双袖。眉痕低皱。怜蠋冷虚帏，霜浓短牖。何处难堪，一尊薄酒初醒后。背灯自知影瘦。望白云亲舍，故园回首。逝水年华，转蓬身世，又到岁阑时候。玉龙正斗。看枝北枝南，柳花飞骤。日暮天寒，无奈乡心暗逗。
咏老榕树
作者：俞庆曾
朝代：清

落叶辞柯下碧池，春风嘘植占当时。他生纵有灵根在，莫作人间连理枝。
喝火令·园中小坐，简抱珠妹
作者：俞庆曾
朝代：清

梅熟愔愔雨，花飞飒飒风。一般杨柳绿阴中。少个伊人笑语，寂寞好帘栊。幽谷兰香远，新簧翠影浓。金钱卜得喜相逢。不信今朝，不信路千重。不信花前灯下，不信不思侬。
声声慢·还苏州后至修梅旧居，未免室迩人遥之感，怅然倚声。
作者：俞庆曾
朝代：清

窈窕文窗，朦胧花影，无聊旧径重游。草绿闲阶，珠帘不上银钩。无情垂杨自碧，弄丝丝、未解人愁。记当日，钗虫对剔，细语绸缪。惆怅而今两地。望盈盈一水，难泻离忧。徙倚江亭，教人错认行舟。一幅芸笺欲寄，劝加餐，难觅庚邮。频屈指，倚风前、惟盼三秋。
夜坐忆家偕子戴作并索阶弟和
作者：俞庆曾
朝代：清

帘外西风透绮寮，背镫拥髻坐寒宵。儿时滋味从头记，别后情怀借酒浇。茗碗熏炉同寂寞，瑶琴宝瑟懒句挑。朝朝一纸平安信，分付胥江早晚潮。
如梦令·寒意
作者：俞庆曾
朝代：清

寒重清尊懒举。醉后敞裘能御。怕倚最高楼，帘外霜浓如许。何处。何处。鹦鹉檐前细语。
寄子戴京邑
作者：俞庆曾
朝代：清

当时曾踏软红尘，茅店荒鸡送客轮。锦瑟年华东逝水，银釭风雨苦吟身。天涯杨柳初匀碧，江畔蘼芜已换春。不说相思深几许，平安聊慰远游人。
寄弟
作者：俞庆曾
朝代：清

风前帆影梦归艭，天末还怜雁字双。自剪秋镫无一语，愁云如梦锁寒窗。
寄弟于衡阳
作者：俞庆曾
朝代：清

红树青山放棹行，潇湘雁影伴长征。慈亲频为搴帷望，怕有西风阻客程。
山居
作者：俞庆曾
朝代：清

把卷松阴镇日眠，浑忘三月落花天。子规夜半啼明月，细雨清晨润绿田。涤砚偶寻山曲涧，烹茶每乞寺僧泉。心如止水原耽静，不问人间扰扰缘。
山行
作者：俞庆曾
朝代：清

閒步横桥载酒行，垂杨叶底暗闻莺。溪边小艇人争渡，树杪斜阳鹊噪晴。迎客野猿频献果，催耕山鸟不知名。晚钟何处随风落，我亦思归踏落英。
岁暮书怀和弟韵
作者：俞庆曾
朝代：清

渐次东风长绿苔，已看葭管动飞灰。慢惊邓禹封侯岁，不羡相如作赋才。安卧一丘馀老屋，待开三径种寒梅。芸窗岂有穷能送，柏叶聊倾酒一杯。
待月
作者：俞庆曾
朝代：清

碧汉迢迢夜气清，疏星几点映窗明。冰轮欲上还留恋，閒倚雕阑听雁声。
御街行·和秦小芸夫人见赠用原韵
作者：俞庆曾
朝代：清

葳蕤深闺铜龙滴。梅未落、尖风逼。伊人念我正无聊，惠我朵云相忆。韶华易老，世情难诘，愁病劳君惜。自怜况味今非昔。迂疏性、烟霞疾。废材爨下遇知音。弦底声声掩仰。诗心互證，词源乍发，大好尘禁涤。
忆江南 消夏之作八首 其一
作者：俞庆曾
朝代：清
体裁：词

红闺里，晨起未梳妆。为爱早凉抛角枕，因怜晓色倚回廊。霞影认微茫。
忆江南 消夏之作八首 其三
作者：俞庆曾
朝代：清
体裁：词

红闺里，多事恼雏鬟。偶触帘钩惊梦醒，偷窥庭榭报花开。又道有人来。
忆江南 消夏之作八首 其八
作者：俞庆曾
朝代：清
体裁：词

红闺里，露重怯微寒。自覆罗衾长簟滑，遥闻银箭短更残。梦里忆江南。
忆江南 消夏之作八首 其六
作者：俞庆曾
朝代：清
体裁：词

红闺里，消尽水沉香。曲槛风微花影静，鸣虫声乱露华凉。爱月不关窗。
忆江南 消夏之作八首 其四
作者：俞庆曾
朝代：清
体裁：词

红闺里，浴罢晚风凉。横竹闲和新笛谱，添香重换薄罗裳。小步绕荷塘。
忆江南·其七
作者：俞庆曾
朝代：清
体裁：词

红闺里，无赖是檀郎。惟恐凉风欺翠袖，频呼小婢闭纱窗。絮絮恼人肠。
忆江南·其二
作者：俞庆曾
朝代：清
体裁：词

红闺里，蝶粉晒花枝。修竹阴浓风细细，纱窗人定日迟迟。午倦睡些时。
忆江南·其五
作者：俞庆曾
朝代：清
体裁：词

红闺里，萤火扑西东。一树刺桐花烂漫，半钩新月影玲珑。茉莉晚香浓。
忆江南·消夏之作八首
作者：俞庆曾
朝代：清

红闺里，晨起未梳妆。为爱早凉抛角枕，因怜晓色倚回廊。霞影认微茫。红闺里，蝶粉晒花枝。修竹阴浓风细细，纱窗人定日迟迟。午倦睡些时。红闺里，多事恼雏鬟。偶触帘钩惊梦醒，偷窥庭榭报花开。又道有人来。红闺里，浴罢晚风凉。横竹闲和新笛谱，添香重换薄罗裳。小步绕荷塘。红闺里，萤火扑西东。一树刺桐花烂漫，半钩新月影玲珑。茉莉晚香浓。红闺里，消尽水沉香。曲槛风微花影静，鸣虫声乱露华凉。爱月不关窗。红闺里，无赖是檀郎。惟恐凉风欺翠袖，频呼小婢闭纱窗。絮絮恼人肠。红闺里，露重怯微寒。自覆罗衾长簟滑，遥闻银箭短更残。梦里忆江南。
拂霓裳·落花
作者：俞庆曾
朝代：清

蝶魂惊。东皇辞我返蓬瀛。留不住，雨丝风片太无情。愁红飘逝水，恨紫落空庭。恼流莺。傍回栏、有意唤声声。平铺曲径，粘翠袖，拂雕棂。帘半捲，尚看天女散琼英。风前情脉脉，月下影婷婷。更相盟。约明年、亭畔献瑶觥。
拍阑干
作者：俞庆曾
朝代：清

沉吟眉黛。连朝情绪真无奈。六曲屏山帘一带。才罢晨妆，力弱还思睡。有时小立红阑外，絮问檀奴，因甚无聊赖。腰肢都道新来改。镇日恹恹，底事翻成懒。傍人私语侬难解，不信今春芳草，宜男曾佩。
敬步祖父大人原韵
作者：俞庆曾
朝代：清

浪说天涯若比邻，花前负却艳阳辰。心因望远情何极，身未能归梦转频。桃萼红时莺出谷，杜鹃开处雁辞宾。兰闺旧日芸窗下，手种朱樱可放春。
春日偶成
作者：俞庆曾
朝代：清

紫燕衔泥报早晴，黄莺出谷啭新声。春风乍拂长堤柳，吹到花前分外轻。
木兰花慢·和瑟庵韵
作者：俞庆曾
朝代：清

怅伊人隔浦，才镜里，又眉边。忆春水长安，轻帆天际，梦断寒烟。腰围那禁瘦损，拥重衾、羞道夜如年。痴望闲云漠漠，懒窥素魄娟娟。灯前。顾影生怜。千万语，写云笺。看疏柳低阑，黄花绕砌，此意绵绵。欲解相思无计，趁青山、红树放归船。私定行期三五，与他明月同圆。
木兰花慢·秋夜同阶青弟作
作者：俞庆曾
朝代：清

更深霜气劲，杨柳外、碧天高。看花影瞑香，桐阴倚水，冷却琼箫。清宵。西风落叶，似秋江、午夜听寒潮。蛩语闲阶寂寂，漏声隔院苕苕。灯挑。何处砧敲。帘欲捲，倦题蕉。记明湖载酒，幽溪选笛，画桨轻舠。魂销。无情岁月，好风光、都向暗中抛。几度摊书话旧，浑忘却、斗移杓。
柳梢青·七月二十四乃贺稚宜表妹生日，书此寄之。
作者：俞庆曾
朝代：清

忆昔西湖，匆匆分袂，折柳堤边。飞絮光阴，垂杨楼阁，一缕情牵。别来情绪恹恹。倚绿窗、慵整翠钿。迢递关河，寿君何物，一幅吟笺。
柳梢青·秋夜不寐，书寄修梅
作者：俞庆曾
朝代：清

黯黯秋灯，潇潇秋雨，漠漠秋风。远远秋砧，微微秋露，切切秋虫。离情秋日偏浓。更无限、秋声助侬。秋水湖边，秋云天外，何处秋鸿。
武陵春·湖上观荷
作者：俞庆曾
朝代：清

细雨迎寒秋已近，双桨泛轻舠。人醉花边十二桥，暮暮更朝朝。月晓风清情脉脉，珠露透冰绡。红藕香中碧玉箫，歌一曲、助花娇。
沁园春·拟织女赠牵牛
作者：俞庆曾
朝代：清

下望人间，比目名鱼，比翼名鹣。怅银河无鲤，难通尺素，蓬莱少雁，不解传笺。机上红丝，机中锦字，总把侬心别恨牵。君知否，有家家蛛盒，替写缠绵。未偿十万天钱。怎会少、离多若个怜。羡刘纲證果，朝朝暮暮，彩鸾写韵，岁岁年年。手弄金梭，输他玉杵。未许洪崖日并肩。从头诉，喜相逢今夕，乌鹊桥填。
浣溪沙
作者：俞庆曾
朝代：清

惜别情怀几度猜。熏笼闲倚漏声残。霜浓鸳瓦绣衾寒。度曲怕拈红豆子，送人记泊绿杨湾。消魂又是月初三。
浣溪沙·七夕寄抱珠
作者：俞庆曾
朝代：清

花里星河隐碧天。针楼瓜果又当筵。秋风消息自年年。无那情怀银烛底，有情明月玉阶前。思君今夕不成眠。
浪淘沙
作者：俞庆曾
朝代：清

往事惯销魂。银甲金樽。蛛丝应罩旧题痕。孤馆帘垂灯上早，疏雨江村。梦里暂温存。只欠分明。花阴燕子锁重门。两地酒醒香灺后，一样黄昏。
浪淘沙·七夕
作者：俞庆曾
朝代：清

罗袜纵情多。不解凌波。年年此夕问嫦娥。碧海青天明月里，毕竟如何。凉露湿金梭。风捲云罗。相思细细诉黄姑。无赖天鸡催晓处，寂寞银河。
浪淘沙·月夜西湖放舟小瀛洲，至三潭印月放花，码头书此，柬修梅、抱珠
作者：俞庆曾
朝代：清

人静橹声柔。惊起闲鸥。楼台倒影晚烟浮。火树银花明月里，真到瀛洲。回首忆前游。顿触离愁。蓬窗同倚话绸缪。清景依然人两地，湖水悠悠。
浪淘沙·赋桂
作者：俞庆曾
朝代：清

丹桂暗飘香。瘦影横窗。蜂黄初映越罗裳。金谷梦回人语寂，悄整新妆。斜倚曲阑旁。雨霁风凉。玉杯承露醉仙乡。不媚东皇甘寂寞，占尽秋光。
海棠春·夜坐
作者：俞庆曾
朝代：清

玉箫声里冰轮涌。霜气冷、宵寒偏重。几度倚银屏，慵整钗头凤。心情恍惚旌摇动。经小别，翻愁夜永。人静展罗衾，试觅天涯梦。
清明日湖上书
作者：俞庆曾
朝代：清

稚柳秾桃我亦怜，新茶采得煮新泉。扁舟更爱春莼美，寒食侬家不禁烟。踏青偶过小桥西，绕树雏莺恰恰啼。独坐斜阳看归鸟，不随画舫到前溪。
清明日湖上书·其一
作者：俞庆曾
朝代：清

稚柳秾桃我亦怜，新茶采得煮新泉。扁舟更爱春莼美，寒食侬家不禁烟。
清明日湖上书·其二
作者：俞庆曾
朝代：清

踏青偶过小桥西，绕树雏莺恰恰啼。独坐斜阳看归鸟，不随画舫到前溪。
满庭芳·游塘西丁山湖，复至超山观古梅
作者：俞庆曾
朝代：清

燕剪双开，扁舟独往，丁湖别具清幽。小桥撑入，香色目难收。始信江南好景，从今后、不羡罗浮。香雪海，舒怀一笑、心迹可盟鸥。凭高，回首望，青山重叠，知是杭州。问缟衣仙子，几世清修。遥指山腰疏影，恍疑是、身在瀛洲。蓬莱顶，惭余未及，踏翠一来游。
满庭芳·秋夜偶成
作者：俞庆曾
朝代：清

宝篆销沉，寒蛩凄咽，征鸿天际哀鸣。一钩斜月，四壁静无声。猎猎西风吹梦，闻夜柝、逆旅心惊。银灯黯，空阶堕叶、关塞不胜情。疏砧。添客思，倚阑无语，一片愁心。听丁丁虬箭，渐近三更。小步花阴寂寂，玉露冷、庭院风轻。楼头笛，谁家吹起，午夜更凄清。
玉漏迟·西湖夜泛
作者：俞庆曾
朝代：清
体裁：词

半篙凉露湿，渔灯隐隐，垂杨袅袅。明月随人，放棹绿波蓬岛。缆解鱼鸥破梦，更几点、疏星斜照。舒怀抱。云阶月地，任吾歌啸。远山不隔冰壶，弄画桨中流，烟波渺渺。洗尽胸禁，月到夜阑倍皎。万籁无声寂寂，把一派、繁华净扫。浑忘晓。犹向汀州环绕。
菩萨蛮·三月初七寄瑟庵于京师
作者：俞庆曾
朝代：清

星稀月堕回风冷。双枝画烛旃檀静。细语祝平安。还怜翠袖单。韶华三月腻。红杏东风里。鳌背浪花翻。相期稳步来。
虞美人·长至前五日
作者：俞庆曾
朝代：清

退红帘底西风紧。妆卸慵开镜。今宵还比昨宵寒，呼起银灯回、首影儿单。寻常小别难紧受。忍说轻分手。春来容易燕衔泥，子细安排怎样、看双栖。
蝶恋花·月下怀抱珠表妹
作者：俞庆曾
朝代：清

腰肢不为悲秋瘦。百种情怀，种种难依旧。痴立阶前非中酒，片时归梦虫声骤。断续恼人花外漏。几度无言，偷把双眉皱。回忆当年同聚首，月明凉露徘徊久。
踏莎行·寒梅
作者：俞庆曾
朝代：清

冷耐西风，娇含宿酒。任它霜雪催寒骤。平生傲骨木棱棱，花前一拜甘低首。淡寞谁知，清高吾友。繁华阅尽何能久。云廊月殿影欹斜，知君不是思春瘦。
踏莎行·月下寄许修梅妹
作者：俞庆曾
朝代：清

霜冷云轻，露寒月朗。珠帘一桁无心放。秋鸿来处是长安，相思有梦心儿上。疏柳鸦栖，闲庭蛛网。离愁暗逐流波往。当时细语绿窗前，怜它好月多情况。
踏莎行·秋夜
作者：俞庆曾
朝代：清

秋露泠泠，秋风细细。秋虫切切如私语。有人不寐倚秋灯，银屏疏影秋如水。秋入秋肠，愁生愁际。秋声听彻无情绪。开帘独自看秋星，秋河隐隐微波起。
踏莎行·题九九消寒图
作者：俞庆曾
朝代：清

小阁围炉，疏林暖酒。沉吟无语笼双袖。几番停笔费评量，今朝四九惊寒骤。梅影横斜，吟肩消瘦。一帘冷月和霜斗。漫言枯管不知春，渐看春色从今逗。
过旧居有感
作者：俞庆曾
朝代：清

儿时记得此曾楼，故迹重游路已迷。拾翠阶前烟漠漠，寻芳亭畔草萋萋。空庭燕去巢犹在，小院人归鸟自啼。追忆十年浑似梦，不堪再问旧芸闺。
醉花阴·和瑟庵韵
作者：俞庆曾
朝代：清

一抹晚霞花气暝。琴韵书声应。香篆锁窗纱，下了帘栊，小语防人听。月明如水人初定。郎识侬情性。笑促卸残妆，卸了残妆，相倚同窥镜。
采桑子·秋夕
作者：俞庆曾
朝代：清

西风猛撼疏窗梦，窗外铃声。铃外蛩声，并作新秋一夜听。枕函低映罗帱月，香是前身。烟是前因，人倚熏炉悟夙生。
金缕曲·怀徐杏文寄妹
作者：俞庆曾
朝代：清

重把阳关奏。叹河梁、一枝摇落。忍歌折柳。明日依然分两地，此后可禁消瘦。思往事、那堪回首。欲问天涯羁旅客，见离人、如此伤心否。毫欲染，泪沾袖。红尘扰扰参能透。最消魂、三宵小聚，匆匆分手。惆怅空江烟水阔，浑似当年别后。惟愿取、长教厮守。差喜相逢时不远，记西湖、早桂飘香候。离别恨，浓于酒。
金缕曲·用两当轩韵咏落花，乃祖父命书院课题，戏效之。
作者：俞庆曾
朝代：清

慢把鸭锄放。小楼头、绿阴浓遍，倚栏怅望。一缕情丝烟共化，春水此情难量。都付与、啼鹃怊怅。不信东皇情最重，五更风、竟把花魂葬。空剩得，彩幡荡。前生本在蓬莱上。返瑶池、回头俯视，人间景况。雨妒风欺归亦好，尘世本来多恙。休苦恋、朱门蓬巷。后果前因难细问，意迷离、且醉青纱帐。任花底，金铃响。
金缕曲·题唐伯虎集后
作者：俞庆曾
朝代：清

抛却功名后。莽生涯、惟凭诗酒。懒把文章传后世，只喜寻花问柳。又何论、金章紫绶。醉里年华狂态在，看诸公、触热人间走。杯在手，眉休皱。消尽英雄豪气否。想当时、长辞簪笏，大开笑口。小谪须知蓬岛客，偶向红尘羁逗。应自笑、烟霞痼久。只叹江淹才若此，抱云和、未向王门奏。剩仙馆，桃如旧。
金菊对芙蓉·即事寄修梅
作者：俞庆曾
朝代：清

春雨分襟，秋风忆远，情如弱柳千条。掩银屏露冷，凉透丛蕉。鸿声嘹唳虫声杂，伴窗前、落叶萧萧。当时回首，曲阑双倚，慢品琼箫。钗盟镜约难抛。倚珠帘清影，红烛同烧。怅天涯何处，愁逐江潮。炉烟影里低相祝，祝明春、聚首花朝。凭高无语，水重云复，掩断归桡。
閒坐和阶青弟
作者：俞庆曾
朝代：清

烛剪红纱幕，茶烹碧玉瓯。柳疏寒月漏，雨霁湿云留。遥忆三春日，曾同一叶舟。年华惊逝水，忽忽已新秋。
閒步
作者：俞庆曾
朝代：清

亭亭落日晚烟收，指点遥山翠霭浮。千里瓯江波浪阔，乱云何处认苏州。
闻雁
作者：俞庆曾
朝代：清

风清月瘦露华白，但闻寒虫啼切切。徙倚红楼看暮云，鸿声嘹唳来天末。影落潇湘杜若洲，天涯何处稻粱谋。玉门秋色羁臣感，归梦刀环少妇愁。银屏烛暗凭阑立，炉鸭香销莲漏咽。一声叫破万家秋，河汉无波人寂寂。伊人消息远长安，迢递关山路渺漫。无语举头天际望，暗将离思寄霜翰。
青玉案·代牵牛答织女
作者：俞庆曾
朝代：清

三千弱水飞难渡。卿不解、凌波步。云饮霞餐朝又暮。天上多愁，人间多恨，总是心灵误。星帷月帐清如许。无赖天鸡又催曙。残月晓风归去路。清虚紫府，丹山碧海，种遍相思树。
题阶弟小竹里馆诗后
作者：俞庆曾
朝代：清

慢向西窗感鬓丝，墨花开到谢家池。羡君生有空灵笔，湖海风涛腕底诗。轮蹄三度走燕南，遮莫骊珠颔下探。壁有龙泉犹待价，夜深风雨啸江潭。因风柳絮愧虚名，青草池塘梦里生。鹤静琴寒诗一卷，称他修竹月三更。
高阳台·书贺瑟庵置媵
作者：俞庆曾
朝代：清

移得明珠，聘来碧玉，须知我见犹怜。打桨亲迎，归帆鸥梦同圆。银屏十二香深处。耐春寒、半臂应添。好留连、翠幕朱阑，月静花妍。海门秋老鱼龙定，称词人彩笔，黛染轻烟。一斛香螺，替描十样眉尖。为它更祝宜男佩，慰含饴、笑卜堂前。捲湘帘、回首东风，流水当年。
高阳台·独坐
作者：俞庆曾
朝代：清

荆棘山中，风波江上，人间处处堪怜。清净莲花，如何也堕情天。芷兰萧艾浑难辨。愿东君、莫漫缠绵。镇无聊、梅子黄时，雨直风尖。楼台镜里从头认，忽放怀一笑，万事云烟。身是浮云，等闲易感因缘。添香煮茗晶帘下，悔当初、轻负华年。且消它、鸭绿鹅黄，浅醉闲眠。
高阳台·送瑟庵应春官试
作者：俞庆曾
朝代：清

惜别情怀，销魂滋味，从今渐渐都娴。此去长途，怎生消受春寒。愁心定逐轮蹄去，对银灯、坐到更阑。意绵绵、絮语千般，携手窗前。送君去后登楼望，指晴烟漠漠，重叠云山。寄语西风，几时吹转征帆。相思料得蓬窗底，拥寒衾、离恨难删。卜金钱、刚盼泥金，又盼归鞍。
高阳台·闻抱珠二妹将北上，赋诗赠之，意犹未尽，复填此解。
作者：俞庆曾
朝代：清

风落梧桐，雨残蕉叶，替人写尽离愁。十栽论交，西风吹送行舟。绿窗生小同心伴，问何因、去也难留。算从今、忆远无言，倚遍楼头。阳关岂料频频唱，记三春花底，曾送人游。折柳河梁，者番细语绸缪。长安何处关山隔，梦长安、路远无由。转沉吟、明岁相逢，一日三秋。
挽张之洞联
作者：俞廉三
朝代：清
体裁：联

三晋领封圻，策励群材，守令中秉节者五人，开藩者四人，当日得人称盛事；片言窥抱负，经营八表，法越后甲午为一变，庚子为再变，老成应变建丰功。
挽张之洞联
作者：俞廉三
朝代：清
体裁：联

公毓岳崧奇，垂老身为谋国瘁；我惊榱栋折，忧时泪比感恩多。
挽曾国荃联
作者：俞廉三
朝代：清
体裁：联

论立功则复金陵，乃定中兴全局，论立德则抚晋境，曾活亿万灾黎，三载依节楼，模范亲承，侍坐得沾时雨化；继文正而膺七命，殊勋无愧埙篪，继文襄而督两江，伟业交辉桑梓，十年违函丈，箴规频锡，奉书适痛大星沉。
自题卧游图
作者：俞廉三
朝代：清

廿年归梦绕江乡，路近乡关梦转长。昨夜乡心更奇特，蹇驴驮梦过钱塘。北辙南辕席未温，故园閒煞老苔痕。家居喜近兰亭畔，山色当窗水到门。清溪波软舻声柔，重向山阴道上游。指点西兴烟树里，乌篷白榜是归舟。放翁阁子贺家湖，携侣重寻兴不孤。到处雪泥鸿爪在，新诗好续卧游图。水色岚光眼底过，驼峰狮岭任搜罗。客中我亦饶游兴，一幅新图一阕歌。西风催我束行装，诗卷图书共一囊。郑重归来轻别去，湖山应亦笑人忙。
自题卧游图·其一
作者：俞廉三
朝代：清

廿年归梦绕江乡，路近乡关梦转长。昨夜乡心更奇特，蹇驴驮梦过钱塘。
自题卧游图·其三
作者：俞廉三
朝代：清

清溪波软舻声柔，重向山阴道上游。指点西兴烟树里，乌篷白榜是归舟。
自题卧游图·其二
作者：俞廉三
朝代：清

北辙南辕席未温，故园閒煞老苔痕。家居喜近兰亭畔，山色当窗水到门。
自题卧游图·其五
作者：俞廉三
朝代：清

水色岚光眼底过，驼峰狮岭任搜罗。客中我亦饶游兴，一幅新图一阕歌。
自题卧游图·其六
作者：俞廉三
朝代：清

西风催我束行装，诗卷图书共一囊。郑重归来轻别去，湖山应亦笑人忙。
自题卧游图·其四
作者：俞廉三
朝代：清

放翁阁子贺家湖，携侣重寻兴不孤。到处雪泥鸿爪在，新诗好续卧游图。
拟左太冲咏史
作者：俞廷瑛
朝代：清

长安多王侯，冠盖盈通衢。区宇值清晏，徵逐相欢娱。开尊揖上客，弹丝出名姝。夜饮不知旦，此乐古所无。一朝匈奴入，失色同嗟吁。一谋迁货贿，再谋徙妻孥。仗剑出门去，颇思立殊勋。十年不得志，归来事耕耘。祇为入口计，敢辞四体勤。岁时斗酒会，即事多所欣。有客谈朝市，掩耳不欲闻。俯视清流水，仰看寥天云。
拟左太冲咏史·其一
作者：俞廷瑛
朝代：清

长安多王侯，冠盖盈通衢。区宇值清晏，徵逐相欢娱。开尊揖上客，弹丝出名姝。夜饮不知旦，此乐古所无。一朝匈奴入，失色同嗟吁。一谋迁货贿，再谋徙妻孥。
拟左太冲咏史·其二
作者：俞廷瑛
朝代：清

仗剑出门去，颇思立殊勋。十年不得志，归来事耕耘。祇为入口计，敢辞四体勤。岁时斗酒会，即事多所欣。有客谈朝市，掩耳不欲闻。俯视清流水，仰看寥天云。
落叶
作者：俞廷瑛
朝代：清

空枝无复见巢莺，一曲吹蓬听最清。绕径自寻秋外影，打窗犹怯梦中声。山林枯槁曾何用，天地萧条太不情。独向琼台高处去，居然列子御风行。春草池荒久未临，乱飘烟翠滴墙阴。去如浪子踪无定，盼得良媒信又沈。极浦秋残红树老，空山路隔白云深。青青祇有闲松柏，未负栽培一片心。
落叶·其一
作者：俞廷瑛
朝代：清

空枝无复见巢莺，一曲吹蓬听最清。绕径自寻秋外影，打窗犹怯梦中声。山林枯槁曾何用，天地萧条太不情。独向琼台高处去，居然列子御风行。
落叶·其二
作者：俞廷瑛
朝代：清

春草池荒久未临，乱飘烟翠滴墙阴。去如浪子踪无定，盼得良媒信又沈。极浦秋残红树老，空山路隔白云深。青青祇有闲松柏，未负栽培一片心。
景州城外
作者：俞得鲤
朝代：清

曲路重关小有天，招招酒旆解留仙。荒城古塔凌霄汉，古树层台薄晚烟。灯火前街人似沸，鸡声寒店夜如年。千般总是征途味，留得霜华到鬓边。
苍颉墓
作者：俞得鲤
朝代：清

人心不太古，忽然生苍颉。凿破混沌元，造字开知识。天地不能主，鬼神徒夜泣。文明世不穷，荒冢销白日。
挽任兰生公
作者：俞惠
朝代：清
体裁：联

致身廿年，忧民为国；放声一哭，公谊私恩。
挽张百熙联
作者：俞效曾
朝代：清
体裁：联

天道难知，不慭遗一老；斯文未丧，启牖我后人。
浪淘沙
作者：俞敦培
朝代：清

莺语绮窗前，唤醒幽眠。起来闲倚玉台边。慢理绿云轻挽髻，淡扫眉铅。妆罢尚迁延，俏影如仙。海棠红得可人怜。手摘一枝重照镜，到底谁妍。
菩萨蛮
作者：俞敦培
朝代：清

流苏罥梦罗帏底。有人扶梦恹恹起。帘卷怯东风，庭花映颊红。春情加倍软，花命偏生短。愿取返魂丹，替花枝上安。
子夜歌
作者：俞昱
朝代：清
体裁：古风

欢来天未曙，欢去云将雨。椒子落水中，一身耽辛苦。知欢是白日，一别终夜寒。野梅结三子，那晓怜心酸。
渔父
作者：俞桐
朝代：清

身为渔父，志不在鱼。投竿直钓，悠悠江湖。钓不必得，得不求沽。烟霞为餐，天地为庐。弗愿独醒，颓然一壶。忘我忘天，浩歌可夫！
舟行
作者：俞桐
朝代：清

遥望炊烟处，桥阴断玉环。淡霞明到水，丛树远疑山。寂寞三春过，夷犹百里间。晚来随意泊，鸥鸟共溪湾。
先行人公衣冠墓
作者：俞模
朝代：清

万里衔王命，孤臣竟不还。有衣藏碧血，无骨瘗青山。瘴海归魂杳，衰宗保墓艰。褒忠邀圣代，俎豆九峰间。
一剪梅 其一 意有所触辄成一词，美人芳草不无寄托之辞，商妇琵琶，惟以悲哀为主。
作者：俞樾
朝代：清

记得春游逐管弦。红板桥边。白板门前。闲花野草为谁妍。蜂也喧喧。蝶也翩翩。风月何尝负少年。花底歌筵。柳外吟鞕。而今回首总凄然。旧事如烟。旧梦如仙。
一剪梅 其三 意有所触辄成一词，美人芳草不无寄托之辞，商妇琵琶，惟以悲哀为主。
作者：俞樾
朝代：清

何处红楼夜月明。楼上吹笙。楼下弹筝。绮窗珠箔最珑玲。人倚银屏。花映雕棂。容易游仙容易醒。梦窗瑶京。盼断云軿。青衫灯下百愁生。红泪盈盈。绿鬓星星。
一剪梅 其二 意有所触辄成一词，美人芳草不无寄托之辞，商妇琵琶，惟以悲哀为主。
作者：俞樾
朝代：清

一抹胭脂艳夕阳。品字儿窗。卐字儿墙。个中光景费端详。清是花香。浓是花光。无计能消酒一觞。燕与商量。莺与平章。五张六角逐年忙。老了秋娘。病了箫郎。
一剪梅 其四 意有所触辄成一词，美人芳草不无寄托之辞，商妇琵琶，惟以悲哀为主。
作者：俞樾
朝代：清

误入仙源亦足夸。饱吃胡麻。饱看桃花。刘郎一去计原差。抛了仙家。负了艳霞。青鸟沉沉信转赊。天上灵娲。海外仙槎。莫将幽怨托琵琶。一卷南华。一部楞伽。
一剪梅·意有所触辄成一词，美人芳草不无寄托之辞，商妇琵琶，惟以悲哀为主。
作者：俞樾
朝代：清

记得春游逐管弦。红板桥边。白板门前。闲花野草为谁妍。蜂也喧喧。蝶也翩翩。风月何尝负少年。花底歌筵。柳外吟鞕。而今回首总凄然。旧事如烟。旧梦如仙。一抹胭脂艳夕阳。品字儿窗。卐字儿墙。个中光景费端详。清是花香。浓是花光。无计能消酒一觞。燕与商量。莺与平章。五张六角逐年忙。老了秋娘。病了箫郎。何处红楼夜月明。楼上吹笙。楼下弹筝。绮窗珠箔最珑玲。人倚银屏。花映雕棂。容易游仙容易醒。梦窗瑶京。盼断云軿。青衫灯下百愁生。红泪盈盈。绿鬓星星。误入仙源亦足夸。饱吃胡麻。饱看桃花。刘郎一去计原差。抛了仙家。负了艳霞。青鸟沉沉信转赊。天上灵娲。海外仙槎。莫将幽怨托琵琶。一卷南华。一部楞伽。
一枝春·茶瓯中有一茎竖立，俗名茶仙，主有客来
作者：俞樾
朝代：清

嫩展旗枪，有灵根袅袅，亭亭斜倚。伶仃乍见，便是藐姑仙子。纤腰倦舞，又罗袜、踏波而起。休误认，杯内灵蛇，负了雨前清味。天然一茎摇曳。爱云花雾叶，青葱如此。擎瓯细品，漫拟苦心莲蕊。灵机偶动，又添得、喜花凝聚。应卜取、佳客连翩，桂舟共舣。
一萼红·风菱
作者：俞樾
朝代：清
体裁：词

指江乡。有一绳斜界，采采水中央。鞋角同尖，弓腰比曲，青翠堆满筠筐。趁秋老、风檐高挂，任儿童、谗口不教尝。几日西风，销磨玉质，干透琼浆。看取晶盘盛到，似瘦来家令，老去秋娘。面目虽皴，腰肢尽细，多少余味包藏。还自笑、形骸槁木，论风调、与尔最相当。但博饶甜作相，休惜年光。
万岁山·相传明太祖曾至此
作者：俞樾
朝代：清

汉皇登嵩山，山中呼万岁。山神不解谀，未免疑真伪。明祖登兹山，山名与之符。不知空山里，曾效嵩呼无。于今山色青瞢瞢，万仞巨右千盘松。真人所到即名胜，云气非复寻常同。呜呼，三百年，明祚毕。崇祯十七外，止有福王一。回首燕京万寿山，可怜龙驭徒萧瑟。岂若兹山掩薜萝，千秋万岁总嵯峨。太平草木多佳气，莫问前朝事若何。
万年欢·余偶出新意，借八卦作叶子戏，颇有意致，详见所撰叶戏新谱，戏题此阕
作者：俞樾
朝代：清

小斗聪明。按先天旧图，编就琼叶。单拆重交，仪象六爻排列。漫费金钱暗掷，更不待、灵蓍重揲。聊随手、几片拈来，震龙坤虎都活。零星凑来妙绝。看阴阳变化，相配无缺。取坎填离，便是道家丹诀。吾辈寻常玩物，与世俗、酸咸全别。还只恐、画卦羲皇，太初无此奇点。
三女堆
作者：俞樾
朝代：清

吴宫花草付荒烟，幸此佳城筑尚坚。千古漫矜铜雀瓦，一抔犹剩赤乌砖。休嫌貉子难为配，且喜蟂姬与并传。毕竟江东儿女好，刘家豚犬太堪怜。
两当轩集有何事不可为咏史二首即效其体
作者：俞樾
朝代：清

何事不可为，乃妄学尧舜。功高国愈危，权重主亦震。九锡书方来，三让表已定。天子愿避贤，群公竞劝进。太常具礼仪，太史奏瑞应。于是高筑坛，威仪一何盛。曰皇帝臣某，谨以元牡请。神器无久旷，天位宜早正。臣敢执小节，而久稽大命。乃召故君来，朕命尔其听。庸建尔上公，往哉罔勿敬。无何让王薨，乃以天子赠。车驾自临送，震悼若弗胜。呜呼将谁欺，欺天天不信。唐宋均尔尔，吾无责魏晋。何事不可为，乃妄学孔孟。雕虫扬子云，晚年忽自病。太玄拟周易，法言拟鲁论。遂令文中子，妄以圣自任。门亦四科分，经亦六艺定。黎丘伪可疑，荆楚僭孰甚。要是古人拙，事事若符印。后世则不然，其技又有进。凿空讲理学，聚徒谈性命。汉庸尽吐弃，佛老或借径。就中又区别，问学舆德性。小儒闻而慕，支派日以盛。语录繁于经，道统尊于圣。呜呼诸先生，所学非不正。当思漆雕开，吾斯未能信。
两当轩集有何事不可为咏史二首即效其体·其二
作者：俞樾
朝代：清

何事不可为，乃妄学孔孟。雕虫扬子云，晚年忽自病。太玄拟周易，法言拟鲁论。遂令文中子，妄以圣自任。门亦四科分，经亦六艺定。黎丘伪可疑，荆楚僭孰甚。要是古人拙，事事若符印。后世则不然，其技又有进。凿空讲理学，聚徒谈性命。汉庸尽吐弃，佛老或借径。就中又区别，问学舆德性。小儒闻而慕，支派日以盛。语录繁于经，道统尊于圣。呜呼诸先生，所学非不正。当思漆雕开，吾斯未能信。
乐府体四章记江浙大水 选二 其一
作者：俞樾
朝代：清
体裁：乐府曲辞

小口三，大口六，六文钱，一合粟。炊之为糜，不盈一掬，何况小口又减半，虽易糠秕且未足。昔时富户今亦贫，何人为具黔敖粥。西风策策吹茅檐，大口小口同声哭。